Avis juridique important

|

31977D0715

77/715/ΕΟΚ: Απόφαση του Συμβουλίου, της 28ης Οκτωβρίου 1977, περί συνάψεως της ευρωπαϊκής συμφωνίας περί ανταλλαγής αντιδραστηρίων για τον καθορισμό των ομάδων ιστών καθώς και του πρόσθετου πρωτοκόλλου σ’αυτή τη συμφωνία

Επίσημη Εφημερίδα αριθ. L 295 της 18/11/1977 σ. 0007 - 0007 Φινλανδική ειδική έκδοση: Κεφάλαιο 2 τόμος 2 σ. 0088  Ελληνική ειδική έκδοση: Κεφάλαιο 02 τόμος 4 σ. 0194  Σουηδική ειδική έκδοση: Κεφάλαιο 2 τόμος 2 σ. 0088  Ισπανική ειδική έκδοση: Κεφάλαιο 02 τόμος 4 σ. 0159  Πορτογαλική ειδική έκδοση : Κεφάλαιο 02 τόμος 4 σ. 0159

ΑΠΟΦΑΣΗ ΤΟΥ ΣΥΜΒΟΥΛΙΟΥ της 28ης Οκτωβρίου 1977 περί συνάψεως της ευρωπαϊκής συμφωνίας "περί ανταλλαγής αντιδραστηρίων για τον καθορισμό των ομάδων ιστών" καθώς και του προσθέτου πρωτοκόλλου σ'αυτή τη συμφωνίαΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ.  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τη σύσταση της Επιτροπής,  Εκτιμώντας:  ότι η ευρωπαϊκή συμφωνία για την ανταλλαγή αντιδραστηρίων για τον καθορισμό των ομάδων ιστών, η επεξεργασία της οποίας έγινε με την πρωτοβουλία του Συμβουλίου της Ευρώπης, ορίζει στο άρθρο 5 παράγραφος 1 ότι τα συμβαλλόμενα μέρη θα λάβουν όλα τα  αναγκαία μέτρα για την απαλλαγή από όλους τους εισαγωγικούς δασμούς των αντιδραστηρίων για τον προσδιορισμό των ομάδων ιστών που τίθενται στη διάθεσή τους από τα υπόλοιπα μέρη- ότι κάθε παρέκκλιση από το Κοινό Δασμολόγιο.  αυτόνομη ή συμβατική, ανήκει στην αποκλειστική αρμοδιότητα της Επιτροπής- ότι η προσάρτηση στην εν λόγω συμφωνία ενός προθέτου πρωτοκόλλου που επιτρέπει στην Ευρωπαϊκή Οικονομική Κοινότητα να καταστεί συμβαλλόμενο μέρος σ'αυτή τη συμφωνία, της επιτρέπει να ασκήσει αυτή την αρμοδιότητα- ότι πρέπει να γίνει αποδεκτή από τώρα η συμφωνία αυτή καθώς και το πρόσθετο πρωτόκολλο.  ΑΠΟΦΑΣΙΖΕΙ:   Άρθρο 1  Η ευρωπαϊκή συμφωνία για την ανταλλαγή αντιδραστηρίων για τον καθορισμό των ομάδων ιστών καθώς και το πρόσθετο πρωτόκολλο στην εν λόγω συμφωνία γίνονται αποδεκτά εν ονόματι της Κοινότητος.  Τα κείμενα της συμφωνίας και του προσθέτου της πρωτοκόλλου επισυνάπτονται στην παρούσα απόφαση.   Άρθρο 2  Επιτρέπεται στον πρόεδρο του Συμβουλίου να ορίζει τα πρόσωπα που εξουσιοδοτούνται για την υπογραφή της συμφωνίας και του προσθέτου πρωτοκόλλου και να τους παράσχει τις αναγκαίες εξουσίες για να δύνανται να δεσμεύουν την Κοινότητα.  Έγινε στο Λουξεμβούργο, στις 28 Οκτωβρίου 1977.  Για το Συμβούλιο Ο Προέδρος G. SPITAELS    ΕΥΡΩΠΑΪΚΗ ΣΥΜΦΩΝΙΑ ΓΙΑ ΤΗΝ ΑΝΤΑΛΛΑΓΗ ΑΝΤΙΔΡΑΣΤΗΡΙΩΝ ΓΙΑ ΤΟΝ ΚΑΘΟΡΙΣΜΟ ΤΩΝ ΟΜΑΔΩΝ ΙΣΤΩΝ  ΤΑ ΥΠΟΓΡΑΦΟΝΤΑ ΤΗΝ ΠΑΡΟΥΣΑ ΣΥΜΦΩΝΙΑ ΚΡΑΤΗ ΜΕΛΗ ΤΟΥ ΣΥΜΒΟΥΛΙΟΥ ΤΗΣ ΕΥΡΩΠΗΣ,  Εκτιμώντας:  ότι τα αντιδραστήρια για τον καθορισμό των ομάδων ιστών διατίθενται σε περιορισμένες μόνο ποσότητες- ότι είναι πολύ επιθυμητό, με πνεύμα Ευρωπαϊκής αλληλεγγύης, τα Κράτη Μέλη να προσφέρουν αμοιβαία συνδρομή για την προμήθεια των αντιδραστηρίων αυτών εάν η ανάγκη το απαιτεί- ότι η αμοιβαία αυτή συνδρομή δεν είναι δυνατή παρά μόνο εάν οι ιδιότητες και η χρήση αυτών των αντιδραστηρίων για τον καθορισμό των ομάδων ιστών υποβληθούν σε κανόνες που θα καθιερωθούν από κοινού από τα Κράτη Μέλη και εάν η εισαγωγή αυτών των  αντιδραστηρίων απολαύει των αναγκαίων διευκολύνσεων και απαλλαγών,  ΣΥΜΦΩΝΟΥΝ ΣΤΑ ΑΚΟΛΟΥΘΑ:   Άρθρο 1  1. Για την εφαρμογή της παρούσας συμφωνίας, οι λέξεις "αντιδραστήρια για τον καθορισμό των ομάδων ιστών" προσδιορίζουν όλα τα αντιδραστήρια για τον καθορισμό των ομάδων ιστών ανθρώπινης, ζωικής, φυτικής ή άλλης προελεύσεως.  2. Οι διατάξεις των άρθρων 2 έως 6 της παρούσας συμφωνίας ισχύουν επίσης για τα κύτταρα γνωστής αντιγονικής συνθέσεως, που χρησιμοποιούνται για τη μελέτη των εν λόγω αντιδραστηρίων.   Άρθρο 2  Τα συμβαλλόμενα μέρη αναλαμβάνουν την υποχρέωση, εφ'όσον διαθέτουν επαρκή αποθέματα για τις ίδιες ανάγκες τους, να θέτουν τα αντιδραστήρια για τον καθορισμό των ομάδων ιστών στη διάθεση των λοιπών μερών που τα έχουν ανάγκη, χωρίς άλλη ανταμοιβή  από εκείνη που είναι αναγκαία για την πληρωμή των εξόδων συλλογής, παρασκευής και μεταφοράς αυτών των ουσιών καθώς επίσης, όπου χρειάζεται, των εξόδων αγοράς τους.   Άρθρο 3  Τα αντιδραστήρια για τον καθορισμό των ομάδων ιστών τίθενται στη διάθεση των άλλων συμβαλλομένων μερών με όρους που δεν επιτρέπουν κανένα κέρδος και σύμφωνα με τους οποίους θα χρησιμοποιούνται αποκλειστικά για σκοπούς ιατρικούς και  επιστημονικούς, δηλαδή μη εμπορικούς, και δε θα παραδίδονται παρά μόνο σε εργαστήρια που καθορίζονται από τις ενδιαφερόμενες κυβερνήσεις σύμφωνα με το άρθρο 6 της παρούσας συμφωνίας.   Άρθρο 4  1. Τα συμβαλλόμενα μέρη εγγυώνται την τήρηση των διατάξεων όπως καθορίζονται στο πρωτόκολλο της παρούσας συμφωνίας.  2. Θα προσαρμοστούν επί πλέον στους κανόνες στους οποίους προσεχώρησαν ως προς τη διεθνή τυποποίηση σ'αυτόν τον τομέα.  3. Κάθε αποστολή αντιδραστηρίων για τον καθορισμό των ομάδων ιστών θα συνοδεύεται από ένα πιστοποιητικό που θα βεβαιώνει ότι προετοιμάστηκε σύμφωνα με τους ορισμούς του πρωτοκόλλου. Το πιστοποιητικό θα συντάσσεται σύμφωνα με το υπόδειγμα που υπάρχει στο  παράρτημα του πρωτοκόλλου.  4. Το πρωτόκολλο και το παράρτημά του έχουν το χαρακτήρα διοικητικού διακανονισμού και θα μπορούν να τροποποιούνται ή να συμπληρώνονται από τις κυβερνήσεις των συμβαλλομένων μερών στην παρούσα συμφωνία.   Άρθρο 5  1. Τα συμβαλλόμενα μέρη θα λάβουν όλα τα αναγκαία μέτρα για την απαλλαγή από όλους τους εισαγωγικούς δασμούς των αντιδραστηρίων για τον καθορισμό των ομάδων ιστών που τίθενται στη διάθεσή τους από τα άλλα μέρη.  2. Θα λάβουν επίσης όλα τα αναγκαία μέτρα για να διασφαλίσουν με τον αμεσότερο τρόπο τη γρήγορη παράδοση αυτών των ουσιών στους παραλήπτες που αναφέρονται στο άρθρο 3 της παρούσας συμφωνίας.   Άρθρο 6  Τα συμβαλλόμενα μέρη θα ανακοινώσουν, μέσω του γενικού γραμματέως του Συμβουλίου της Ευρώπης, τον κατάλογο των εργαστηρίων εθνικού επιπέδου ή/και περιφερειακού που εξουσιοδοτούνται, για να εκδίδουν το πιστοποιητικό που προβλέπεται στο άρθρο 4  της παρούσας συμφωνίας και να διανέμουν τα αντιδραστήρια ομαδοποιήσεως ιστών που εισάγονται.   Άρθρο 7  1. Η παρούσα συμφωνία παραμένει ανοικτή προς υπογραφή από τα Κράτη Μέλη του Συμβουλίου της Ευρώπης τα οποία δύνανται να καταστούν συμβαλλόμενα σ'αυτή μέρη:  α) με υπογραφή χωρίς επιφύλαξη κυρώσεως ή αποδοχής, ή β) με υπογραφή με την επιφύλαξη κυρώσεως ή αποδοχής που ακολουθείται από κύρωση ή αποδοχή.  2. Τα έγγραφα κυρώσεως ή αποδοχής θα κατατεθούν στον γενικό γραμματέα του Συμβουλίου της Ευρώπης.   Άρθρο 8  1. Η παρούσα συμφωνία θα αρχίσει να ισχύει ένα μήνα μετά την ημερομηνία κατά την οποία τρία Κράτη Μέλη του Συμβουλίου θα καταστούν συμβαλλόμενα στη συμφωνία μέρη, σύμφωνα με τις διατάξεις του άρθρου 7.  2. Για όλα τα Κράτη Μέλη που θα την υπογράψουν αργότερα χωρίς επιφύλαξη κυρώσεως ή αποδοχής, ή θα την κυρώσουν ή θα την αποδεχθούν, η συμφωνία θα αρχίσει να ισχύει ένα μήνα μετά το χρόνο της υπογραφής ή της καταθέσεως του εγγράφου κυρώσεως ή αποδοχής.   Άρθρο 9  1. Μετά την έναρξη ισχύος της παρούσας συμφωνίας, η επιτροπή των Υπουργών του Συμβουλίου της Ευρώπης θα δύναται να καλέσει κάθε κράτος μη μέλος του Συμβουλίου να προσωρήσει σ'αυτή.  2. Η προσχώρηση θα πραγματοποιείται με την κατάθεση στο γενικό γραμματέα του Συμβουλίου της Ευρώπης του εγγράφου προσχωρήσεως που θα αρχίσει να ισχύει ένα μήνα μετά το χρόνο καταθέσεώς του.   Άρθρο 10  1. Κάθε συμβαλλόμενο μέρος δύναται κατά το χρόνο της υπογραφής ή κατά το χρόνο της καταθέσεως του εγγράφου κυρώσεως, αποδοχής ή προσχωρήσεως να καθορίσει το ή τα εδάφη στα οποία θα εφαρμοσθεί η παρούσα συμφωνία.  2. Κάθε συμβαλλόμενο μέρος δύναται κατά το χρόνο της καταθέσεως του εγγράφου του κυρώσεως, αποδοχής ή προσχωρήσεως ή ανά πάσα στιγμή αργότερα, να επεκτείνει την εφαρμογή της παρούσας συμφωνίας με δήλωση που θα απευθύνεται στον γενικό γραμματέα του  Συμβουλίου της Ευρώπης, σε κάθε άλλο έδαφος το οποίο καθορίζεται με τη δήλωση και το οποίο αντιπροσωπεύει διεθνώς ή για το οποίο είναι εξουσιοδοτημένο να συμβάλλεται.  3. Κάθε δήλωση που γίνεται δυνάμει της προηγουμένης παραγράφου δύναται να ανακαλείται όσον αφορά κάθε καθοριζόμενο έδαφος με αυτή τη δήλωση με τους όρους που προβλέπονται στο άρθρο 11 της παρούσας συμφωνίας.   Άρθρο 11  1. Κάθε συμβαλλόμενο μέρος δύναται, σε ό,τι το αφορά, να καταγγέλλει την παρούσα συμφωνία με κοινοποίηση στο γενικό γραμματέα του Συμβουλίου της Ευρώπης.  2. Η καταγγελία αρχίζει να ισχύει έξι μήνες μετά το χρόνο παραλαβής της κοινοποιήσεως από το γενικό γραμματέα.   Άρθρο 12  Ο γενικός γραμματέας του Συμβουλίου της Ευρώπης κοινοποιεί στα Κράτη Μέλη του Συμβουλίου και σε κάθε Κράτος που έχει προσχωρήσει στην παρούσα συμφωνία:  α) κάθε υπογραφή χωρίς επιφύλαξη κυρώσεως ή αποδοχής- β) κάθε υπογραφή με επιφύλαξη κυρώσεως ή αποδοχής- γ) την κατάθεση κάθε εγγράφου κυρώσεως, αποδοχής ή προσχωρήσεως- δ) κάθε ημερομηνία ενάρξεως ισχύος της παρούσας συμφωνίας κατ'εφαρμογή των διατάξεων του άρθρου 8- ε) κάθε δήλωση που λαμβάνεται κατ'εφαρμογή των διατάξεων των παραγράφων 2 και 3 του άρθρου 10- στ) κάθε κοινοποίηση που λαμβάνεται κατ'εφαρμογή των διατάξεων του άρθρου 11, και την ημερομηνία κατά την οποία η καταγγελία παράγει αποτελέσματα- ζ) κάθε τροποποίηση ή συμπλήρωση του πρωτοκόλλου και του παραρτήματός του σύμφωνα με τους όρους της παραγράφου 4 του άρθρου 4 της παρούσας συμφωνίας.  Εις πίστωση των ανωτέρω, οι πληρεξούσιοι υπέγραψαν την παρούσα συμφωνία.  Έγινε στο Στρασβούργο, στις 17 Σεπτεμβρίου 1974, στη γαλλική και αγγλική γλώσσα, σε ένα μοναδικό αντίτυπο που θα τεθεί στα Αρχεία του Συμβουλίου της Ευρώπης. Τα δύο κείμενα έχουν την ίδια ισχύ. Ο γενικός γραμματέας του Συμβουλίου της Ευρώπης θα  κοινοποιήσει κυρωμένο ακριβές αντίγραφο σε καθένα από τα κράτη που υπέγραψαν και προσχώρησαν.   ΠΡΩΤΟΚΟΛΛΟ ΣΤΗ ΣΥΜΦΩΝΙΑ  ΓΕΝΙΚΕΣ ΔΙΑΤΑΞΕΙΣ 1.Ιδιότητες Α. Αντιδραστήρια για τον καθορισμό των ομάδων των ιστών για να χρησιμοποιηθούν στην τεχνική της κυτταροτοξικότητος επί λεμφοκυττάρων Τα αντιδραστήρια αυτά πρέπει, όταν χρησιμοποιούνται σύμφωνα με την τεχνική που συνιστά ο παρασκευαστής, να αντιδρούν με όλα τα λεμφοκύτταρα για τα οποία είναι γνωστό ότι περιέχουν το ή τα αντιγόνα που αντιστοιχούν στον ή στους ιδιαίτερους χαρακτήρες που  περιγράφονται στην ετικέτα. Δεν πρέπει να αντιδρούν με κανένα κύτταρο για το οποίο είναι γνωστό ότι δεν περιέχει το αντιγόνο αυτό (ή τα αντιγόνα αυτά).  Όταν τα αντιδραστήρια αυτά χρησιμοποιούνται σύμφωνα με την τεχνική που συνιστάται από τον παρασκευαστή, δεν πρέπει να παρουσιάζουν κανένα παρεμποδιστικό ορρολογικό φαινόμενο όπως:  α) φαινόμενο προζώνης- β) αντισυμπληρωματικότητα.  Β. Αντιδραστήρια για τον καθορισμό των ομάδων των ιστών για να χρησιμοποιηθούν σε μια τεχνική σταθεροποιήσεως του συμπληρώματος επί πλακιδίων Τα αντιδραστήρια αυτά πρέπει, όταν χρησιμοποιούνται σύμφωνα με την τεχνική που συνιστάται από τον παρασκευαστή, να σταθεροποιούν το συμπλήρωμα για όλα τα πλακίδια για τα οποία είναι γνωστό ότι περιέχουν το ή τα αντιγόνα που αντιστοιχούν στον ή στους  ιδιαίτερους χαρακτήρες που περιγράφονται στην ετικέττα. Δεν πρέπει να σταθεροποιούν το συμπλήρωμα για τα πλακίδια για το οποία είναι γνωστό ότι δεν περιέχουν το αντιγόνο (ή τα αντιγόνα).  Όταν τα αντιδραστήρια αυτά χρησιμοποιούνται, σύμφωνα με την τεχνική που συνιστάται από τον παρασκευαστή, δεν πρέπει να εμφανίζουν κανένα ενοχλητικό ορρολογικό φαινόμενο όπως:  α) φαινόμενο προζώνης- β) αντισυμπληρωματικότητα 2. Δραστικότητα Α. Αντιδραστήρια για τον καθορισμό των ομάδων των ιστών που χρησιμοποιούνται στην τεχνική της κυτταροτοξικότητος επί λεμφοκυττάρων Τον τίτλο ενός τέτοιου αντιδραστηρίου προσδιορίζουν προβαίνοντες σε διπλές διαδοχικές διαλύσεις του αντιδραστηρίου που μελετάται μέσα σε αδρανοποιημένο ορρό AB, που προέρχεται από ένα αρνητικό δότη για το αντιγόνο (ή τα αντιγόνα) που αντιστοιχεί (ή  αντιστοιχούν) στο αντίσωμα (ή στα αντισώματα) που περιέχεται (ή περιέχονται) στο αντιδραστήριο. Επί πλέον, ο δότης δεν πρέπει να έχει ανοσοποιηθεί έναντι των αντιγόνων των ιστών, λόγω μεταγγίσεως, κυήσεως κλπ. Εν συνεχεία κάθε διάλυση δοκιμάζεται με  λεμφοκύτταρα γνωστά ως περιέχοντα το αντίστοιχο αντιγόνο (ή τα αντίστοιχα αντιγόνα) στο αντιδραστήριο, σύμφωνα με την τεχνική που συνιστάται από τον παρασκευαστή. Ο τίτλος είναι ο αντίστοιχος του αριθμού που αντιπροσωπεύει την πιο ισχυρή διάλυση ορρού  όπου μια σαφώς θετική αντίδραση παρατηρείται, αυτή δε η διάλυση υπολογίζεται χωρίς να λαμβάνεται υπόψη ο όγκος του κυτταρικού εναιωρήματος ή οποιουδήποτε άλλου προσθέτου, περιεχομένου στο συνολικό όγκο.  Β. Αντιδραστήρια για τον καθορισμό των ομάδων των ιστών που χρησιμοποιούνται στην τεχνική σταθεροποιήσεως του συμπληρώματος επί πλακιδίων Τον τίτλο ενός τέτοιου αντιδραστηρίου προσδιορίζουν αφού προβούν σε διπλές διαδοχικές διαλύσεις του υπό μελέτη αντιδραστηρίου μέσα σε αδρανοποιημένο ορρό AB 10% επί ρυθμιστικού διαλύματος Veronal (παραγώγου του ουρικού οξέως). Κάθε ορρός στη συνέχεια  δοκιμάζεται με πλακίδια γνωστά ως περιέχοντα τα αντιγόνα τα ομόλογα προς τα αντισώματα που περιέχονται στο αντιδραστήριο, κατά την τεχνική που συνιστάται από τον παρασκευαστή. Ο τίτλος είναι το αντίστοιχο του αριθμού που αντιπροσωπεύει την πιο ισχυρή  διάλυση ορρού όπου παρατηρείται, ακόμη, μια σαφώς θετική αντίδραση, η δε διάλυση υπολογίζεται χωρίς να λαμβάνεται υπόψη ο όγκος του κυτταρικού εναιωρήματος ή οποιουδήποτε άλλου προσθέτου περιεχομένου στο συνολικό όγκο.  Άλλες διατάξεις για τα αντιδραστήρια για τον καθορισμό των ομάδων των ιστών που χρησιμοποιούνται στις τεχνικές της κυτταροτοξικότητος επί λεμφοκυττάρων και για τα αντιδραστήρια που χρησιμοποιούνται στις τεχνικές σταθεροποιήσεως του συμπληρώματος επί  πλακιδίων:  3. Διατήρηση Τα αντιδραστήρια για τον καθορισμό των ομάδων των ιστών δύνανται να διατηρούνται σε υγρή κατάσταση ή σε αφυδατωμένη μορφή.  Τα υγρά αντιδραστήρια πρέπει να διατηρούνται σε θερμοκρασία που να μην υπερβαίνει τους  70 βαθμούς Κελσίου και τα αφυδατωμένα αντιδραστήρια σε μια θερμοκρασία που να μην υπερβαίνει τους +4 βαθμούς Κελσίου.  Πρέπει να αποφεύγεται όσο είναι δυνατό η απόψυξη και η επανακατάψυξη κατά την περίοδο της αποθηκεύσεως.  Τα αφυδατωμένα αντιδραστήρια πρέπει να διατηρούνται σε ατμόσφαιρα αδρανούς αερίου ή σε κενό αέρος μέσα στο δοχείο στο οποίο έγινε η αφυδάτωσή τους και το οποίο πρέπει να κλείνεται κατά τέτοιο τρόπο ώστε να αποφεύγεται κάθε διείσδυση υγρασίας. Ένα  αφυδατωμένο αντιδραστήριο δεν πρέπει να χάνει περισσότερο του 0,5% του βάρους του όταν δοκιμάζεται, δι' αυξήσεως της αφυδατώσεώς του τη βοηθεία φωσφορικού ανυδρίτου σε μια πίεση που δεν υπερβαίνει 0,02 χιλιοστά στήλης υδραργύρου επί 24 ώρες.  Τα αντιδραστήρια πρέπει να παρασκευάζονται με όλες τις αναγκαίες προφυλάξεις ασηψίας και πρέπει να είναι απαλλαγμένα από κάθε βακτηριακή μόλυνση. Για να αποφευχθεί η εμφάνιση βακτηριδίων, ο παρασκευαστής δύναται να συστήνει την προσθήκη ενός  αντισηπτικού ή/και ενός αντιβιοτικού στο αντιδραστήριο. Σ' αυτές τις περιπτώσεις, το αντιδραστήριο πρέπει να εξακολουθεί να ανταποκρίνεται στην ιδιαιτερότητα του χαρακτήρα και την απαιτούμενη δραστικότητα, παρά την παρουσία της ουσίας που προστέθηκε.  Το ίδιο πρέπει να συμβαίνει για οποιοδήποτε άλλο πρόσθετο, π.χ. τα αντιπηκτικά. Τα αντιδραστήρια, μετά την απόψυξη ή ανασύσταση, πρέπει να είναι διαυγή και δεν πρέπει να περιέχουν ούτε υπόλειμμα, ούτε ίχνη πήξεως, ούτα ορατά στοιχεία.  4. Σταθερότητα και ημερομηνία λήξεως Οποιοδήποτε αντιδραστήριο που διατηρείται με τους κατάλληλους όρους εναποθηκεύσεως πρέπει να διατηρεί τις απαιτούμενες ιδιότητες για ένα έτος τουλάχιστο.  Η ημερομηνία λήξεως ενός αντιδραστηρίου σε υγρή κατάσταση η οποία αναγράφεται στην ετικέτα δεν πρέπει να απέχει περισσότερο του έτους από την ημερομηνία του τελευταίου ικανοποιητικού ελέγχου δραστικότητος.  Η ημερομηνία λήξεως των αντιδραστηρίων σε αφυδατωμένη μορφή που αναγράφεται στην ετικέτα πρέπει να συμφωνεί με τα συμπεράσματα που εξάγονται από τα πειράματα σταθερότητος.  5. Παρασκευή κατ' όγκον ανά δείγμα Τα αντιδραστήρια για τον καθορισμό των ομάδων των ιστών παρασκευάζονται και διανέμονται κατά τέτοιο τρόπο ώστε τα αντιδραστήρια που περιέχονται σε ένα δοχείο να επιτρέπουν να πραγματοποιούνται εκτός από τις δοκιμές με τα άγνωστα κύτταρα, δοκιμές με τα  κύτταρα θετικού και αρνητικού ελέγχου.  Ο όγκος που περιέχεται σε ένα δοχείο θα είναι τέτοιος ώστε, εάν υπάρξει περίπτωση, να δύναται να χρησιμοποιείται για την πραγματοποίηση των περιγραφομένων στο παρόν πρωτόκολλο δοκιμών δραστικότητος.  6. Καταγραφή αποτελεσμάτων και δειγμάτων Το εργαστήριο παρασκευής πρέπει να καταγράφει όλες τις εργασίες που αναφέρονται στην παρασκευή και στον έλεγχο των αντιδραστηρίων για τον καθορισμό των ομάδων αίματος. Πρέπει να διατηρεί κατάλληλα δείγματα από όλα τα αντιδραστήρια που παρήγαγε μέχρις  ότου δικαιολογημένα να μπορεί να υποθέσει ότι η παρτίδα δε χρησιμοποιείται πλέον.  7. Αποστολή Τα διατηρούμενα υπό κατάψυξη αντιδραστήρια πρέπει να στέλνονται κατά τρόπο ώστε να παραμένουν κατεψυγμένα μέχρι την άφιξή τους. Πρέπει να λαμβάνονται οι αναγκαίες προφυλάξεις ώστε να μην καταστούν ανενεργά με τη διείσδυση CO2. Τα αφυδατωμένα  αντιδραστήρια δύνανται να διακινούνται υπό θερμοκρασία περιβάλλοντος.  8. Ετικέτες, σημειώσεις και πιστοποιητικά Δυο ετικέτες, τυπωμένες η μία στην αγγλική γλώσσα και η άλλη στη γαλλική, με μαύρα στοιχεία πάνω σε λευκό χαρτί, θα τοποθετούνται σε κάθε τελικό δοχείο.  Θα περιέχουν τις ακόλουθες πληροφορίες:  α) το όνομα και τη διεύθυνση του παρασκευαστού- β) την ονομασία του αντιδραστηρίου όπως εμφανίζεται στον τίτλο της εν λόγω εξειδικεύσεως- γ) το όνομα και την ποσότητα του αντισηπτικού και/ή του αντιβιοτικού ή τη μνεία περί απουσίας αυτών των ουσιών- δ) τη δόση ή, εάν το αντιδραστήριο είναι αφυδατωμένο, τη δόση και τη σύνθεση του αναγκαίου για την ανασύστασή του υγρού- ε) την ημερομηνία λήξεως- στ) τον αριθμό παρτίδας- ζ) τους όρους αποθηκεύσεως- η) τα αποτελέσματα της δοκιμής HB-Ag.  Επί πλέον, αυτές οι ετικέτες ή οι ετικέτες που αποτίθενται επί χαρτοκιβωτίου που περιέχει περισσότερα τελικά δοχεία, θα περιέχουν τις ακόλουθες πληροφορίες:  α) το πλήρες όνομα και την πλήρη διεύθυνση του παρασκευαστού- β) την ονομασία του αντιδραστηρίου όπως εμφανίζεται στον τίτλο της εν λόγω εξειδικεύσεως- γ) τη δόση ή εάν το αντιδραστήριο είναι αφυδατωμένο, τη δόση και τη σύνθεση του αναγκαίου για την ανασύστασή του υγρού- δ) την ημερομηνία της τελευταίας δοκιμής δραστικότητος- ε) την ημερομηνία λήξεως (εάν υφίσταται)- στ) τον αριθμό παρτίδας- ζ) μια κατάλληλη περιγραφή του τρόπου χρήσεως που συνιστάται από τον παρασκευαστή- η) τους όρους αποθηκεύσεως των κλειστών φυσίγγων και τις προφυλάξεις που πρέπει να λαμβάνονται μετά το άνοιγμά τους- θ) την ακριβή σύνθεση, περιλαμβανομένων εάν συντρέχει περίπτωση των αντισηπτικών ή/και των αντιβιοτικών- ι) την ένδειξη περί του εάν το προϊόν που περιέχεται, περιέχει ή δεν περιέχει στοιχεία ανθρωπίνης προελεύσεως.  Κάθε δέμα πρέπει να συνοδεύεται από ένα πιστοποιητικό σύμφωνα με τις διατάξεις του άρθρου 4 της συμφωνίας και του παραρτήματος του παρόντος πρωτοκόλλου. Υποδείγματα της ετικέτας και της σημειώσεως επισυνάπτονται στο παρόν πρωτόκολλο.  ΕΙΔΙΚΕΣ ΔΙΑΤΑΞΕΙΣ(1)  ΥΠΟΔΕΙΓΜΑ ΕΤΙΚΕΤΑΣ  ΣΥΜΒΟΥΛΙΟ ΤΗΣ ΕΥΡΩΠΗΣ Ευρωπαϊκή συμφωνία για την ανταλλαγή αντιδραστηρίων για τον καθορισμό των ομάδων των ιστών  Η ετικέτα αυτή θα τίθεται επί κιβωτίου που περικλείει πολλά τελικά δοχεία.   ΥΠΟΔΕΙΓΜΑ ΣΗΜΕΙΩΣΕΩΣ  ΣΥΜΒΟΥΛΙΟ ΤΗΣ ΕΥΡΩΠΗΣ Ευρωπαϊκή συμφωνία για την ανταλλαγή αντιδραστηρίων για τον καθορισμό των ομάδων των ιστών 1. Εθνικό εργαστήριο αναφοράς σχετικό με τον καθορισμό των ομάδων των ιστών.  1 Maint Street, Metropolis, Westland.  2. Αντιδραστήριο για τον καθορισμό των ομάδων των ιστών αντί HL-AI.  3. Προστιθέμενη διάλυση: N3Na 0,1 g%.  4. 1 ml ή να ανασυσταθεί με 1 ml απεσταγμένου νερού.  5. Ημερομηνία λήξεως: 5 Δεκεμβρίου 1975.  6. Αριθμός παρτίδας 7257.  7. Διατηρείται σε -70o C.  8. Αποτέλεσμα ελέγχου για να διαπιστωθείτο HB-Ag: αρνητικό.  Η σημείωση αυτή θα τίθεται σε κάθε τελικό δοχείο.   ΠΑΡΑΡΤΗΜΑ ΣΤΟ ΠΡΩΤΟΚΟΛΛΟ  ΣΥΜΒΟΥΛΙΟ ΤΗΣ ΕΥΡΩΠΗΣ Ευρωπαϊκή συμφωνία για την ανταλλαγή αντιδραστηρίων για τον καθορισμό των ομάδων των ιστών  ΠΙΣΤΟΠΟΙΗΤΙΚΟ (Άρθρο 4)    ΠΡΟΣΘΕΤΟ ΠΡΩΤΟΚΟΛΛΟ ΣΤΗΝ ΕΥΡΩΠΑΪΚΗ ΣΥΜΦΩΝΙΑ ΓΙΑ ΤΗΝ ΑΝΤΑΛΛΑΓΗ ΑΝΤΙΔΡΑΣΤΗΡΙΩΝ ΓΙΑ ΤΟΝ ΚΑΘΟΡΙΣΜΟ ΤΩΝ ΟΜΑΔΩΝ ΤΩΝ ΙΣΤΩΝ  ΤΑ ΚΡΑΤΗ ΜΕΛΗ ΠΟΥ ΥΠΕΓΡΑΨΑΝ ΤΗΝ ΕΥΡΩΠΑΪΚΗ ΣΥΜΦΩΝΙΑ ΓΙΑ ΤΗΝ ΑΝΤΑΛΛΑΓΗ ΑΝΤΙΔΡΑΣΤΗΡΙΩΝ ΓΙΑ ΤΟΝ ΚΑΘΟΡΙΣΜΟ ΤΩΝ ΟΜΑΔΩΝ ΙΣΤΩΝ.  Εφεξής αποκαλουμένην "συμφωνία",  Έχοντας υπόψη τις διατάξεις του άρθρου 5 παράγραφος 1 της συμφωνίας, με βάση το οποίο τα συμβαλλόμενα μέρη λαμβάνουν όλα τα αναγκαία μέτρα για να απαλλάσσουν από όλους τους εισαγωγικούς δασμούς τα αντιδραστήρια για τον καθορισμό των ομάδων των ιστών,  που τίθενται στη διάθεσή τους από τα άλλα μέρη- επειδή, σε ό,τι αφορά τα Κράτη Μέλη της Ευρωπαϊκής Οικονομικής Κοινότητος, η υποχρέωση χορηγήσεως της απαλλαγής αυτής ανήκει στη δικαιοδοσία της εν λόγω Κοινότητος η οποία διαθέτει τις αναγκαίες προς τούτο αρμοδιότητες με βάση τη συνθήκη με την οποία  συνεστήθη- επειδή, ως εκ τούτου, για τις ανάγκες εφαρμογής του άρθρου 5 παράγραφος 1 της συμφωνίας, ενδιαφέρει όπως η Ευρωπαϊκή Οικονομική Κοινότης δυνηθεί να καταστεί συμβαλλόμενο μέρος στη συμφωνία,  ΣΥΜΦΩΝΟΥΝ ΣΤΑ ΑΚΟΛΟΥΘΑ:   Άρθρο 1  Η Ευρωπαϊκή Οικονομική Κοινότητα δύναται να καταστεί συμβαλλόμενο μέρος στη συμφωνία δια της υπογραφής αυτής της συνθήκης.   Άρθρο 2  Το παρόν πρόσθετο πρωτόκολλο παραμένει ανοικτό για υπογραφή από τα κράτη που υπέγραψαν τη συμφωνία, τα οποία δύνανται να καταστούν συμβαλλόμενα μέρη στο πρόσθετο πρωτόκολλο ακολουθώντας τη διαδικασία που προβλέπεται στο άρθρο 7 της συμφωνίας.   Άρθρο 3  Κανένα κράτος δεν δύναται να καταστεί συμβαλλόμενο μέρος στη συμφωνία χωρίς να καταστεί ταυτόχρονα συμβαλλόμενο μέρος στο παρόν πρόσθετο πρωτόκολλο που αποτελεί συμπληρωματικό τμήμα της συμφωνίας.   Άρθρο 4  Το παρόν πρόσθετο πρωτόκολλο θα αρχίσει να ισχύει ταυτόχρονα με τη συμφωνία.   Άρθρο 5  Ο γενικός γραμματέας του Συμβουλίου της Ευρώπης θα ανακοινώνει στα Κράτη Μέλη του Συμβουλίου και της Ευρωπαϊκής Οικονομικής Κοινότητος:  α) κάθε υπογραφή του παρόντος προσθέτου πρωτοκόλλου- β) την κατάθεση κάθε πράξεως επικυρώσεως ή αποδοχής- γ) την ημερομηνία ενάρξεως της ισχύος του παρόντος προσθέτου πρωτοκόλλου.    (1) Προς συμπλήρωση κατά το άρθρο 4 παράγραφος 4 της ευρωπαϊκής συμφωνίας για την ανταλλαγή αντιδραστηρίων για τον προσδιορισμό των ομάδων των ιστών.


Avis juridique important

|

32002D0539

2002/539/ΕΚ: Απόφαση της Επιτροπής, της 2ας Ιουλίου 2002, για την ανάθεση της διαχείρισης της βοήθειας σε εκτελεστικούς οργανισμούς για προενταξιακά μέτρα στη γεωργία και στην αγροτική ανάπτυξη στη Δημοκρατία της Πολωνίας κατά την προενταξιακή περίοδο

Επίσημη Εφημερίδα αριθ. L 173 της 03/07/2002 σ. 0041 - 0042

Απόφαση της Επιτροπήςτης 2ας Ιουλίου 2002για την ανάθεση της διαχείρισης της βοήθειας σε εκτελεστικούς οργανισμούς για προενταξιακά μέτρα στη γεωργία και στην αγροτική ανάπτυξη στη Δημοκρατία της Πολωνίας κατά την προενταξική περίοδο(2002/539/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1266/1999 του Συμβουλίου, της 21ης Ιουνίου 1999, σχετικά με το συντονισμό της βοήθειας προς τις υποψήφιες χώρες στο πλαίσιο της προενταξιακής στρατηγικής και με την τροποποίηση του κανονισμού (ΕΟΚ) αριθ. 3906/89(1), και ιδίως το άρθρο 12 παράγραφος 2,τον κανονισμό (ΕΚ) αριθ. 2222/2000 της Επιτροπής, της 7ης Ιουνίου 2000, για τον καθορισμό των χρηματοδοτικών κανόνων για την εφαρμογή του κανονισμού (ΕΚ) αριθ. 1268/1999 του Συμβουλίου για την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο(2), όπως τροποποιήθηκε από τον κανονισμό (ΕΚ) αριθ. 2252/2001(3), και ιδίως το άρθρο 3 παράγραφος 2,Εκτιμώντας τα ακόλουθα:(1) Σύμφωνα με το άρθρο 4 παράγραφος 5 του κανονισμού (ΕΚ) αριθ. 1268/1999 του Συμβουλίου, της 21ης Ιουνίου 1999, σχετικά με την κοινοτική στήριξη για τα προενταξιακά μέτρα που αφορούν τη γεωργία και την αγροτική ανάπτυξη στις υποψήφιες χώρες της Κεντρικής και Ανατολικής Ευρώπης κατά την προενταξιακή περίοδο(4), όπως τροποποιήθηκε τελευταία από τον κανονισμό (ΕΚ) αριθ. 2500/2001(5), εγκρίθηκε πρόγραμμα για τη γεωργία και την αγροτική ανάπτυξη με την απόφαση της Επιτροπής C (2000) 3040 τελικό, της 18ης Οκτωβρίου 2000, όπως τροποποιήθηκε από την απόφαση της Επιτροπής H 02/1236, η οποία εκδόθηκε στις 22 Απριλίου 2002, για τη Δημοκρατία της Πολωνίας.(2) Η κυβέρνηση της Πολωνίας και η Επιτροπή, ενεργώντας για λογαριασμό της Ευρωπαϊκής Κοινότητας, υπέγραψαν στις 25 Ιανουαρίου 2001 την πολυετή συμφωνία χρηματοδότησης για τον καθορισμό του τεχνικού, νομικού και διοικητικού πλαισίου για την εκτέλεση του προγράμματος Sapard.(3) Ο κανονισμός (ΕΚ) αριθ. 1266/1999 προβλέπει ότι είναι δυνατόν να υπάρξει παρέκκλιση από την απαίτηση της εκ των προτέρων έγκρισης που αναφέρεται στο άρθρο 12 παράγραφος 1 του κανονισμού (ΕΚ) αριθ. 1266/1999 βάσει ανάλυσης της ικανότητας διαχείρισης των εθνικών και τομεακών προγραμμάτων/σχεδίων, των διαδικασιών δημοσιονομικού ελέγχου και των δομών όσον αφορά τα δημόσια οικονομικά. Ο κανονισμός (ΕΚ) αριθ. 2222/2000 προβλέπει λεπτομερείς κανόνες για τη διεξαγωγή της εν λόγω ανάλυσης.(4) Η αρμόδια αρχή της Δημοκρατίας της Πολωνίας διόρισε τον οργανισμό για την αναδιάρθρωση και τον εκσυγχρονισμό της γεωργίας προκειμένου να ασκεί καθήκοντα οργανισμού Sapard. Ο εν λόγω οργανισμός θα είναι υπεύθυνος για την εφαρμογή των ακόλουθων μέτρων: "Βελτίωση της μεταποίησης και εμπορίας τροφίμων και προϊόντων αλιείας", "Επενδύσεις σε γεωργικές εκμεταλλεύσεις", "Ανάπτυξη της αγροτικής υποδομής", "Επαγγελματική εκπαίδευση" και "Τεχνική βοήθεια", όπως καθορίζονται στο πρόγραμμα για τη γεωργία και την αγροτική ανάπτυξη που εγκρίθηκε με την απόφαση C (2000) 3040 τελικό για τη Δημοκρατία της Πολωνίας. Το εθνικό ταμείο (στο πλαίσιο του Υπουργείου Οικονομικών) ιδρύθηκε για τις οικονομικές αρμοδιότητες που πρόκειται να ασκήσει στο πλαίσιο της εφαρμογής του προγράμματος Sapard.(5) Σύμφωνα με τους κανονισμούς (EΚ) αριθ. 1266/1999 και (ΕΚ) αριθ. 2222/2000, η Επιτροπή ανέλυσε την ικανότητα διαχείρισης εθνικών και τομεακών προγραμμάτων/σχεδίων, τις διαδικασίες δημοσιονομικού ελέγχου και τις δομές όσον αφορά τα δημόσια οικονομικά, και διαπίστωσε ότι, για την εφαρμογή των προαναφερόμενων μέτρων, η Πολωνία πληροί τις διατάξεις των άρθρων 4 και 6 του παραρτήματος του κανονισμού (ΕΚ) αριθ. 2222/2000, καθώς και τους ελάχιστους όρους που καθορίζονται στο παράρτημα του κανονισμού (ΕΚ) αριθ. 1266/1999.(6) Ιδιαίτερα, ο οργανισμός αναδιάρθρωσης και εκσυγχρονισμού της γεωργίας πληροί ικανοποιητικά τα ακόλουθα βασικά στοιχεία διαπίστευσης: γραπτές διαδικασίες, διάκριση καθηκόντων, έγκριση προ της εκτέλεσης των έργων και έλεγχοι πριν από την εκτέλεση πληρωμών, διαδικασίες πληρωμών, λογιστικές διαδικασίες, ασφάλεια πληροφορικής, εσωτερικός λογιστικός έλεγχος και, κατά περίπτωση, διατάξεις δημόσιων διαγωνισμών.(7) Στις 15 Φεβρουαρίου 2002, οι πολωνικές αρχές υπέβαλαν τον αναθεωρημένο πίνακα επιλέξιμων δαπανών σύμφωνα με το άρθρο 4 παράγραφος 1 τμήμα Β της πολυετούς συμφωνίας χρηματοδότησης, για τον οποίο η Επιτροπή δεν πρόβαλε αντιρρήσεις.(8) Το εθνικό ταμείο έχει εκπληρώσει ικανοποιητικά τα ακόλουθα κριτήρια για τις οικονομικές αρμοδιότητες που πρόκειται να ασκήσει στο πλαίσιο της εφαρμογής του προγράμματος Sapard για την Πολωνία: ημερολόγιο ελέγχου συναλλαγών, διαχείριση ταμείου, είσπραξη κεφαλαίων, αποζημιώσεις στον οργανισμό Sapard, ασφάλεια πληροφορικής και εσωτερικός έλεγχος.(9) Ως εκ τούτου, είναι σκόπιμο να υπάρξει παρέκκλιση από την απαίτηση της εκ των προτέρων έγκρισης που αναφέρεται στο άρθρο 12 παράγραφος 1 του κανονισμού (ΕΚ) αριθ. 1266/1999 και να ανατεθεί στον οργανισμό για την αναδιάρθρωση και εκσυγχρονισμό της γεωργίας, καθώς και στο εθνικό ταμείο η διαχείριση της βοήθειας σε αποκεντρωμένη βάση.(10) Ωστόσο, λόγω του γεγονότος ότι οι επαληθεύσεις που πραγματοποιούνται από την Επιτροπή στηρίζονται σε έτοιμο να τεθεί σε λειτουργία, αλλά όχι σε κατάσταση λειτουργίας σύστημα, είναι, ως εκ τούτου, σκόπιμο να ανατεθεί διαχείριση του προγράμματος Sapard στον οργανισμό αναδιάρθρωσης και εκσυγχρονισμού της γεωργίας και στο εθνικό ταμείο, σε προσωρινή βάση.(11) Η πλήρης ανάθεση της διαχείρισης των προγραμμάτων Sapard προβλέπεται μόνο μετά τη διεξαγωγή περαιτέρω ελέγχων προκειμένου να διασφαλιστεί ότι το σύστημα λειτουργεί ικανοποιητικά και μετά την εφαρμογή από τον οργανισμό αναδιάρθρωσης και εκσυγχρονισμού της γεωργίας οποιωνδήποτε συστάσεων τις οποίες ενδεχομένως να εκδώσει η Επιτροπή όσον αφορά την ανάθεση της διαχείρισης της βοήθειας,ΑΠΟΦΑΣΙΖΕΙ:Άρθρο 1Αίρεται η απαίτηση της εκ των προτέρων έγκρισης από την Επιτροπή της επιλογής και της ανάθεσης έργων από την Πολωνία.Άρθρο 2Η διαχείριση του προγράμματος Sapard ανατίθεται σε προσωρινή βάση:1. στον οργανισμό για την αναδιάρθρωση και εκσυγχρονισμό της γεωργίας, ως οργανισμό Sapard, της Δημοκρατίας της Πολωνίας, ο οποίος εδρεύει στη διεύθυνση Al. Jana Pawla II nr 70, PL-00 175 Warsaw, για την εφαρμογή μέτρων που αφορούν τη "Βελτίωση της μεταποίησης και εμπορίας τροφίμων και προϊόντων αλιείας", τις "Επενδύσεις σε γεωργικές εκμεταλλεύσεις", την "Ανάπτυξη της αγροτικής υποδομής", την "Επαγγελματική εκπαίδευση" και την "Τεχνική βοήθεια", όπως καθορίζονται στο πρόγραμμα για τη γεωργία και την αγροτική ανάπτυξη που εγκρίθηκε από την απόφαση C (2000) 3040 τελικό, και2. στο εθνικό ταμείο στο πλαίσιο του Υπουργείου Οικονομικών της Δημοκρατίας της Πολωνίας, το οποίο εδρεύει στη διεύθυνση ul. Swietokrzyska 12, PL-00 916 Warsaw, για τις οικονομικές αρμοδιότητες που πρόκειται να ασκήσει στο πλαίσιο της εφαρμογής του προγράμματος Sapard για την Πολωνία.Βρυξέλλες, 2 Ιουλίου 2002.Για την ΕπιτροπήFranz FischlerΜέλος της Επιτροπής(1) ΕΕ L 161 της 26.6.1999, σ. 68.(2) ΕΕ L 253 της 7.10.2000, σ. 5.(3) ΕΕ L 304 της 21.11.2001, σ. 8.(4) ΕΕ L 161 της 26.6.1999, σ. 87.(5) ΕΕ L 342 της 27.12.2001, σ. 1.


title: 2007/868/ΕΚ: Απόφαση του Συμβουλίου, της 20ής Δεκεμβρίου 2007 , για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2007/445/ΕΚ

text:
               22.12.2007

               EL

               Επίσημη Εφημερίδα της Ευρωπαϊκής Ένωσης

               L 340/100

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 20ής Δεκεμβρίου 2007
   για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας και για την κατάργηση της απόφασης 2007/445/ΕΚ
   (2007/868/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τον κανονισμό (ΕΚ) αριθ. 2580/2001 του Συμβουλίου, της 27ης Δεκεμβρίου 2001, για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (1), και ιδίως το άρθρο 2 παράγραφος 3,
   Εκτιμώντας τα ακόλουθα:

               (1)

               Στις 28 Ιουνίου 2007, το Συμβούλιο εξέδωσε την απόφαση 2007/445/ΕΚ για την εφαρμογή του άρθρου 2 παράγραφος 3 του κανονισμού (ΕΚ) αριθ. 2580/2001 για τη λήψη ειδικών περιοριστικών μέτρων κατά ορισμένων προσώπων και οντοτήτων με σκοπό την καταπολέμηση της τρομοκρατίας (2), και την κατάρτιση ενημερωμένου καταλόγου προσώπων και οντοτήτων έναντι των οποίων ισχύει ο κανονισμός αυτός.

               (2)

               Το Συμβούλιο έδωσε σε όλα τα πρόσωπα, ομάδες και οντότητες για τις οποίες αυτό ήταν πρακτικώς εφικτό τους λόγους για τους οποίους ετέθησαν στην απόφαση 2007/445/ΕΚ.

               (3)

               Με ανακοίνωση που δημοσιεύτηκε στην Επίσημη Εφημερίδα της Ευρωπαϊκής Ένωσης της 29ης Ιουνίου 2007 (3) το Συμβούλιο ενημέρωσε τα πρόσωπα, ομάδες και οντότητες που κατονομάζονται στην απόφαση 2007/445/ΕΚ ότι αποφάσισε να τα διατηρήσει στον κατάλογο. Το Συμβούλιο πληροφόρησε επίσης τα ενδιαφερόμενα πρόσωπα, ομάδες και οντότητες ότι έχουν τη δυνατότητα να ζητήσουν το σκεπτικό του Συμβουλίου βάσει του οποίου περιελήφθησαν στον κατάλογο, εκτός εάν το σκεπτικό τους έχει ήδη κοινοποιηθεί.

               (4)

               Το Συμβούλιο προέβη σε πλήρη επανεξέταση του καταλόγου των προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001, όπως προβλέπεται στο άρθρο 2 παράγραφος 3 του κανονισμού. Εν προκειμένω, το Συμβούλιο έλαβε υπόψη του παρατηρήσεις που του υπέβαλε ενδιαφερόμενο πρόσωπο.

               (5)

               Μετά την επανεξέταση αυτήν, το Συμβούλιο συνεπέρανε ότι τα πρόσωπα, ομάδες και οντότητες που κατονομάζονται στο παράρτημα της παρούσας απόφασης ενέχονται σε τρομοκρατικές ενέργειες κατά την έννοια του άρθρου 1 παράγραφοι 2 και 3 της κοινής θέσης 2001/931/ΚΕΠΠΑ του Συμβουλίου, της 27ης Δεκεμβρίου 2001, για την εφαρμογή ειδικών μέτρων για την καταπολέμηση της τρομοκρατίας (4), ότι έχει ληφθεί έναντι αυτών απόφαση αρμόδιας αρχής κατά την έννοια του άρθρου 1 παράγραφος 4 της εν λόγω κοινής θέσης, και ότι θα πρέπει να εξακολουθήσουν να υπόκεινται στα συγκεκριμένα περιοριστικά μέτρα του κανονισμού (ΕΚ) αριθ. 2580/2001.

               (6)

               Ο κατάλογος των προσώπων, ομάδων και οντοτήτων έναντι των οποίων ισχύει ο κανονισμός (ΕΚ) αριθ. 2580/2001 θα πρέπει να επικαιροποιηθεί αναλόγως,

         ΑΠΟΦΑΣΙΖΕΙ:
   Άρθρο 1
   Ο κατάλογος του άρθρου 2 παράγραφος 3 του κανονισμού (ΕΚ) αριθ. 2580/2001 αντικαθίσταται από τον κατάλογο που περιλαμβάνεται στο παράρτημα της παρούσας απόφασης.
   Άρθρο 2
   Η απόφαση 2007/445/ΕΚ καταργείται.
   Άρθρο 3
   Η παρούσα απόφαση παράγει αποτελέσματα από την ημέρα της δημοσίευσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 20 Δεκεμβρίου 2007.

            Για το Συμβούλιο

            Ο Πρόεδρος

         F. NUNES CORREIA

      (1)  ΕΕ L 344 της 28.12.2001, σ. 70. Κανονισμός όπως τροποποιήθηκε τελευταία με την απόφαση 2007/445/ΕΚ (ΕΕ L 169 της 29.6.2007, σ. 58).

      (2)  ΕΕ L 169 της 29.6.2007, σ. 58.

      (3)  ΕΕ C 144 της 29.6.2007, σ. 1.

      (4)  ΕΕ L 344 της 28.12.2001, σ. 93.

      Παραρτημα
      Κατάλογος προσώπων, ομάδων και οντοτήτων που αναφέρονται στο άρθρο 1
      1.   ΠΡΟΣΩΠΑ

                  1.

                  ABOU, Rabah Naami (γνωστός και ως Naami Hamza, Mihoubi Faycal, Fellah Ahmed ή Dafri Rèmi Lahdi), γενν. 1.2.1966 στο Αλγέρι της Αλγερίας (Μέλος της al-Takfir και al-Hijra)

                  2.

                  ABOUD, Maisi (γνωστός και ως Abderrahmane ο Ελβετός), γενν. 17.10.1964 στο Αλγέρι της Αλγερίας (Μέλος της al-Takfir και al-Hijra)

                  3.

                  AKHNIKH, Ismail (γνωστός και ως SUHAIB ή SOHAIB), γεννηθείς 22.10.1982 στο Άμστερνταμ των Κάτω Χωρών, αριθ. (ολλανδικού) διαβατηρίου NB0322935 (Μέλος της «Hofstadgroep»)

                  4.

                  AL-MUGHASSIL, Ahmad Ibrahim (γνωστός και ως ABU OMRAN ή ως AL-MUGHASSIL, Ahmed Ibrahim), γενν. 26.6.1967 στο Qatif-Bab al Shamal της Σαουδικής Αραβίας, υπήκοος Σαουδικής Αραβίας

                  5.

                  AL-NASSER, Abdelkarim Hussein Mohamed, γεννηθείς στο Al Ihsa της Σαουδικής Αραβίας, υπήκοος Σαουδικής Αραβίας

                  6.

                  AL YACOUB, Ibrahim Salih Mohammed, γενν. 16.10.1966 στο Tarut της Σαουδικής Αραβίας, υπήκοος Σαουδικής Αραβίας

                  7.

                  AOURAGHE, Zine Labidine (γνωστός και ως Halifi Laarbi MOHAMED; ή Abed; ή Abid; ή Abu ISMAIL), γεννηθείς 18.7.1978 στο Ναντόρ του Μαρόκου, αριθ. (ισπανικού) διαβατηρίου ESPP278036 (Μέλος της «Hofstadgroep»)

                  8.

                  ARIOUA, Azzedine, γενν. 20.11.1960 στην Κωνσταντίνη της Αλγερίας (Μέλος της al-Takfir και al-Hijra)

                  9.

                  ARIOUA, Kamel (γνωστός και ως Lamine Kamel), γενν. 18.8.1969 στην Κωνσταντίνη της Αλγερίας (Μέλος της al-Takfir και al-Hijra)

                  10.

                  ASLI, Mohamed (γνωστός και ως Dahmane Mohamed)· γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                  11.

                  ASLI, Rabah γενν. 13.5.1975 στο Ain Taya της Αλγερίας (Μέλος της al-Takfir και al-Hijra)

                  12.

                  ATWA, Ali (γνωστός και ως BOUSLIM, Ammar Mansour ή ως SALIM, Hassan Rostom), Λίβανος, γεννηθείς το 1960 στο Λίβανο, υπήκοος Λιβάνου

                  13.

                  BOUGHABA, Mohamed Fahmi (γνωστός και ως Mohammed Fahmi BOURABA; ή Mohammed Fahmi BURADA; ή Abu MOSAB), γεννηθείς 6.12.1981 στην Αλ Χοσέιμα του Μαρόκου (Μέλος της «Hofstadgroep»)

                  14.

                  BOUYERI, Mohammed (γνωστός και ως Abu ZUBAIR; ή SOBIAR; ή Abu ZOUBAIR), γεννηθείς 8.3.1978 στο Άμστερνταμ των Κάτω Χωρών (Μέλος της «Hofstadgroep»)

                  15.

                  DARIB, Noureddine (γνωστός και ως Carreto ή ως Zitoun Mourad), γενν. 1.2.1972 στην Αλγερία (Μέλος της al-Takfir και al-Hijra)

                  16.

                  DJABALI, Abderrahmane (γνωστός και ως Touil); γενν. 1.6.1970 στην Αλγερία (Μέλος της al-Takfir και al-Hijra)

                  17.

                  EL FATMI, Nouredine (γνωστός και ως Nouriddin EL FATMI, ή Nouriddine EL FATMI, ή Noureddine EL FATMI, ή Abu AL KA'E KA'E; ή Abu QAE QAE; ή FOUAD; ή FZAD; ή Nabil EL FATMI; ή Ben MOHAMMED; ή Ben Mohand BEN LARBI; ή Ben Driss Muhand IBN LARBI; ή Abu TAHAR; ή EGGIE), γεννηθείς 15.8.1982 στο Μιντάρ του Μαρόκου, αριθ. (μαροκινού) διαβατηρίου N829139 (Μέλος της «Hofstadgroep»)

                  18.

                  EL-HOORIE, Ali Saed Bin Ali (γνωστός και ως AL-HOURI, Ali Saed Bin Ali ή ως EL-HOURI, Ali Saed Bin Ali) γενν. 10.7.1965 ή 11.7.1965 στο El Dibabiya της Σαουδικής Αραβίας, υπήκοος Σαουδικής Αραβίας

                  19.

                  EL MORABIT, Mohamed, γεννηθείς 24.1.1981 στην Αλ Χοσέιμα του Μαρόκου, αριθ. (μαροκινού) διαβατηρίου K789742 (Μέλος της «Hofstadgroep»)

                  20.

                  ETTOUMI, Youssef (γνωστός και ως Youssef TOUMI), γεννηθείς 20.10.1977 στο Άμστερνταμ των Κάτω Χωρών, αριθ. (ολλανδικού) δελτίου ταυτότητας LNB4576246 (Μέλος της «Hofstadgroep»)

                  21.

                  FAHAS, Sofiane Yacine, γενν. 10.9.1971 στο Αλγέρι της Αλγερίας (Μέλος της al-Takfir και al-Hijra)

                  22.

                  HAMDI, Ahmed (γνωστός και ως Abu IBRAHIM), γεννηθείς 5.9.1978 στο Μπενί Σαΐντ του Μαρόκου, αριθ. (μαροκινού) διαβατηρίου K728658 (Μέλος της «Hofstadgroep»)

                  23.

                  IZZ-AL-DIN, Hasan (γνωστός και ως GARBAYA, Ahmed ή ως SA-ID ή ως SALWWAN, Samir), Λίβανος, γεννηθείς το 1963 στο Λίβανο, υπήκοος Λιβάνου

                  24.

                  LASSASSI, Saber (γνωστός και ως Mimiche), γενν. 30.11.1970 στην Κωνσταντίνη της Αλγερίας (Μέλος της al-Takfir και al-Hijra)

                  25.

                  MOHAMMED, Khalid Shaikh (γνωστός και ως ALI, Salem ή ως BIN KHALID, Fahd Bin Abdallah ή ως HENIN, Ashraf Refaat Nabith ή ως WADOOD, Khalid Abdul), γενν. 14.4.1965 ή 1.3.1964 στο Πακιστάν, αριθ. διαβατηρίου 488555

                  26.

                  MOKTARI, Fateh (γνωστός και ως Ferdi Omar), γενν. 26.12.1974 στο Hussein Dey της Αλγερίας (Μέλος της al-Takfir και al-Hijra)

                  27.

                  MUGHNIYAH, Imad Fa'iz (γνωστός και ως MUGHNIYAH, Imad Fayiz), Ανώτερος Αξιωματικός Πληροφοριών της ΧΕΖΜΠΟΛΑΧ, γενν. 7.12.1962 στο Tayr Dibba του Λιβάνου, αριθ. διαβατηρίου 432298 (Λιβάνου)

                  28.

                  NOUARA, Farid, γενν. 25.11.1973 στο Αλγέρι της Αλγερίας (Μέλος της al-Takfir και al-Hijra)

                  29.

                  RESSOUS, Hoari (γνωστός και ως Hallasa Farid), γενν. 11.9.1968 στο Αλγέρι της Αλγερίας (Μέλος της al-Takfir και al-Hijra)

                  30.

                  SEDKAOUI, Noureddine (γνωστός και ως Nounou), γενν. 23.6.1963 στο Αλγέρι της Αλγερίας (Μέλος της al-Takfir και al-Hijra)

                  31.

                  SELMANI, Abdelghani (γνωστός και ως Gano), γενν. 14.6.1974 στο Αλγέρι της Αλγερίας (Μέλος της al-Takfir και al-Hijra)

                  32.

                  SENOUCI, Sofiane, γενν. 15.4.1971 στο Hussein Dey της Αλγερίας (Μέλος της al-Takfir και al-Hijra)

                  33.

                  SISON, José Maria (γνωστός και ως Armando Liwanag, ή και ως Joma, επικεφαλής του Κομμουνιστικού Κόμματος των Φιλιππίνων, όπου συμπεριλαμβάνεται και ο NPA), γενν. 8.2.1939 στο Cabugao των Φιλιππίνων

                  34.

                  TINGUALI, Mohammed (γνωστός και ως Mouh di Kouba), γενν. 21.4.1964 στη Blida της Αλγερίας (Μέλος της al-Takfir και al-Hijra)

                  35.

                  WALTERS, Jason Theodore James (γνωστός και ως Abdullah ή David), γεννηθείς 6.3.1985 στο Amersfoort των Κάτω Χωρών, αριθ. (ολλανδικού) διαβατηρίου NE8146378 (Μέλος της «Hofstadgroep»)

            2.   ΟΜΑΔΕΣ ΚΑΙ ΟΝΤΟΤΗΤΕΣ

                  1.

                  Οργάνωση Abu Nidal (ANO), (γνωστή και ως Επαναστατικό Συμβούλιο Fatah, Αραβικές Επαναστατικές Ταξιαρχίες, Μαύρος Σεπτέμβρης, και Επαναστατική Οργάνωση Σοσιαλιστών Μουσουλμάνων)

                  2.

                  Ταξιαρχία Μαρτύρων του Al-Aqsa

                  3.

                  Al-Aqsa e.V.

                  4.

                  al-Takfir και al-Hijra

                  5.

                  Aum Shinrikyo (γνωστή και ως AUM, ή ως Aum Υπέρτατη Αλήθεια, ή ως Aleph)

                  6.

                  Babbar Khalsa

                  7.

                  Κομμουνιστικό Κόμμα Φιλιππίνων, όπου συμπεριλαμβάνεται ο Νέος Λαϊκός Στρατός (NPA) των Φιλιππίνων, που συνδέεται με τον Sison, José Maria C. (γνωστό και ως Armando Liwanag, ή και ως Joma, επικεφαλής του Κομμουνιστικού Κόμματος των Φιλιππίνων, όπου συμπεριλαμβάνεται και ο NPA)

                  8.

                  Gama'a al-Islamiyya (Ισλαμική Ομάδα), (γνωστή και ως Al-Gama'a al-Islamiyya, IG)

                  9.

                  «İslami Büyük Doğu Akıncılar Cephesi» Μέγα Ισλαμικό Μέτωπο των Πολεμιστών της Ανατολής (Great Islamic Eastern Warriors Front) (IBDA-C)

                  10.

                  Χαμάς (συμπεριλαμβανομένης της οργάνωσης Hamas-Izz al-Din al-Qassem)

                  11.

                  Χιζμπουλ Μουτζαχεντιν

                  12.

                  Hofstadgroep

                  13.

                  Ίδρυμα Αρωγής και Ανάπτυξης Αγίων Τόπων (Holy Land Foundation for Relief and Development)

                  14.

                  Διεθνής Ομοσπονδία Νεολαίας Σιχ (International Sikh Youth Federation (ISYF)

                  15.

                  Kahane Chai (Kach)

                  16.

                  Δύναμη Κομάντο του Χαλιστάν (Khalistan Zindabad Force, KZF)

                  17.

                  Εργατικό Κόμμα του Κουρδιστάν (PKK) (γνωστό και ως KADEK ή ως KONGRA-GEL)

                  18.

                  Απελευθερωτικοί Τίγρεις του Ταμιλ Ιλάμ (Liberation Tigers of Tamil Eelam, LTTE)

                  19.

                  Οργάνωση Mujahedin-e Khalq (MEK ή MKO) [εκτός από το «Εθνικό Αντιστασιακό Συμβούλιο του Ιράν» («National Council of Resistance of Iran» - NCRI)] (γνωστή και ως Εθνικός Απελευθερωτικός Στρατός του Iran (NLA, η μαχόμενη πτέρυγα της MEK), Μουτζαχεντίν του Λαού του Ιράν (PMOI), Εταιρία Μουσουλμάνων Ιρανών Σπουδαστών)

                  20.

                  Εθνικός Απελευθερωτικός Στρατός (Ejército de Liberación Nacional)

                  21.

                  Παλαιστινιακό Απελευθερωτικό Μέτωπο (Palestine Liberation Front, PLF)

                  22.

                  Παλαιστινιακή Ισλαμική Τζιχάντ (Palestinian Islamic Jihad - PIJ)

                  23.

                  Λαϊκό Μέτωπο για την Απελευθέρωση της Παλαιστίνης (Popular Front for the Liberation of Palestine - PFLP)

                  24.

                  Λαϊκό Μέτωπο για την Απελευθέρωση της Παλαιστίνης - Γενική Διοίκηση (Popular Front for the Liberation of Palestine-General Command, γνωστό και ως PFLP-General Command, PFLP-GC)

                  25.

                  Επαναστατικές Ένοπλες Δυνάμεις της Κολομβίας (Fuerzas armadas revolucionarias de Colombia, FARC)

                  26.

                  «Devrimci Halk Kurtuluș Partisi-Cephesi» Επαναστατικός Λαϊκός Απελευθερωτικός Στρατός/Μέτωπο (DHKP/C), (γνωστός ως Devrimci Sol (Επαναστατική Αριστερά), Dev Sol)

                  27.

                  Φωτεινό Μονοπάτι (Sendero Luminoso - SL)

                  28.

                  Ίδρυμα Al Aqsa (γνωστό και ως Stichting Al Aqsa Nederland, ή Al Aqsa Nederland)

                  29.

                  TAK - Teyrbazen Azadiya Kurdistan, γνωστοί και ως Γεράκια της Λευτεριάς του Κουρδιστάν

                  30.

                  Ενωμένες Δυνάμεις/Ομάδα Αυτοάμυνας Κολομβίας (Autodefensas Unidas de Colombia - AUC)


title: 2014/576/ΕΕ: Απόφαση του Ευρωπαϊκού Κοινοβουλίου, της 3ης Απριλίου 2014 , σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2012

text:
               5.9.2014

               EL

               Επίσημη Εφημερίδα της Ευρωπαϊκής Ένωσης

               L 266/200

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 3ης Απριλίου 2014
   σχετικά με το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2012
   (2014/576/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2012,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2012, που συνοδεύεται από τις απαντήσεις του Κέντρου (1),

               —

               έχοντας υπόψη τη σύσταση του Συμβουλίου της 18ης Φεβρουαρίου 2014 (05849/2014 - C7-0054/2014),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και συγκεκριμένα το άρθρο 185,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και συγκεκριμένα το άρθρο 208,

               —

               έχοντας υπόψη τον κανονισμό (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (4), και συγκεκριμένα το άρθρο 23,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (5),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (6), και ιδίως το άρθρο 108,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπή Περιβάλλοντος, Δημόσιας Υγείας και Ασφάλειας των Τροφίμων (A7-0224/2014),

               1.

               εγκρίνει το κλείσιμο των λογαριασμών του Ευρωπαϊκού Κέντρου Πρόληψης και Ελέγχου Νόσων για το οικονομικό έτος 2012·

               2.

               αναθέτει στον πρόεδρό του να διαβιβάσει την παρούσα απόφαση στον διευθυντή του Ευρωπαϊκού Κέντρου Πρόληψης και Ελέγχου Νόσων, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 365, 13.12.2013, σ. 89.

      (2)  ΕΕ L 248, 16.9.2002, σ. 1.

      (3)  ΕΕ L 298, 26.10.2012, σ. 1.

      (4)  ΕΕ L 142, 30.4.2004, σ. 1.

      (5)  ΕΕ L 357, 31.12.2002, σ. 72.

      (6)  ΕΕ L 328, 7.12.2013, σ. 42.


title: Προσθήκη στην ΑΠΟΦΑΣΗ ATALANTA/3/2009 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, της 21ης Απριλίου 2009 , σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (2009/369/CFSP) ( ΕΕ L 112 της 6.5.2009 )

text:
               14.5.2009

               EL

               Επίσημη Εφημερίδα της Ευρωπαϊκής Ένωσης

               L 119/40

      ΠΡΟΣΘΉΚΗ

   στην ΑΠΟΦΑΣΗ ATALANTA/3/2009 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, της 21ης Απριλίου 2009, σχετικά με τη σύσταση της Επιτροπής Συνεισφερόντων για τη στρατιωτική επιχείρηση της Ευρωπαϊκής Ένωσης που συμβάλλει στην αποτροπή, την πρόληψη και την καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) (2009/369/CFSP)
   (Επίσημη Εφημερίδα της Ευρωπαϊκής Ένωσης L 112 της 6ης Μαΐου 2009)
   Στην απόφαση ATALANTA/3/2009 της Επιτροπής Πολιτικής και Ασφάλειας, της 21ης Απριλίου 2009 προστίθεται το ακόλουθο παράρτημα:

         «ΠΑΡΑΡΤΗΜΑ

            ΚΑΤΑΛΟΓΟΣ ΤΩΝ ΤΡΙΤΩΝ ΚΡΑΤΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΡΩΤΗ ΠΑΡΑΓΡΑΦΟΣ

                     —

                     Νορβηγία»


Avis juridique important

|

31989D0332

89/332/ΕΟΚ: Απόφαση του Συμβουλίου της 13ης Μαρτίου 1989 για τη σύναψη του δεύτερου πρόσθετου πρωτόκολλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα

Επίσημη Εφημερίδα αριθ. L 136 της 19/05/1989 σ. 0017 - 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 13ης Μαρτίου 1989 για τη σύναψη του δεύτερου πρόσθετου πρωτοκόλλου της συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας λόγω της προσχώρησης του Βασιλείου της Ισπανίας και της  Πορτογαλικής Δημοκρατίας στην Κοινότητα ( 89/332/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τη σύσταση της Επιτροπής,  Εκτιμώντας :  ότι, σύμφωνα με τον κανονισμό ( ΕΟΚ ) αριθ . 839/88(1 ), η είσπραξη των δασμών που επιβάλλονται από την Κοινότητα των Δέκα επί ορισμένων προϊόντων που εισάγονται από την Ισπανία και την Πορτογαλία αναστέλλεται πλήρως μόλις οι δασμοί αυτοί μειωδούν στο  επίπεδο του 2^% ή λιγότερο;  ότι πρέπει να εγκριθεί ένα δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοι-νότητας και του Βασιλείου της Σουηδίας(2 ), που υπο-γράφηκε στις Βρυξέλλες στις 22 Ιουλίου 1972, προκειμένου να προβλεφθεί η ολική αναστολή των  δασμών που επιβάλ-λονται επί των προϊόντων της συμφωνίας, τα οποία εισά-γονται από την Ισπανία στη Σουηδία, μόλις οι δασμοί αυτοί μειωδούν στο επίπεδο του 2^% ή λιγότερο,   ΑΠΟΦΑΣΙΖΕΙ :  Αρθρο 1  Το δεύτερο πρόσθετο πρωτόκολλο της συμφωνίας μεταξύ της Ευρωπαϊκής Οικονομικής Κοινότητας και του Βασι - λείου της Σουηδίας λόγω της προσχώρησης του Βασιλείου της Ισπανίας και της Πορτογαλικής Δημοκρατίας στην Κοινότητα, εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση .  Αρθρο 2  Ο Πρόεδρος του Συμβουλίου προβαίνει στη γνωστοποίηση που προβλέπει το άρθρο 3 του πρωτοκόλλου(3 ).  Αρθρο 3  Η παρούσα απόφαση παράγει αποτελέσματα από την επό-μενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 13 Μαρτίου 1989 .  Για το ΣυμβούλιοΟ ΠρόεδροςC . SOLCHAGA CATALAN  ( 1)EE ariu . L 87 thw 31 . 3 . 1988, s . 1 .  ( 2)EE ariu . L 300 thw 31 . 12 . 1972, s . 97 .  ( 3)H hmeromhnia enarjevw isxzow toz prvtokolloz ua dhmosiez-uei sthn Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου .


Avis juridique important

|

E1994C0336

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 336/94/COL της 30ής Δεκεμβρίου 1994 σχετικά με τα αποκλειστικά δικαιώματα επί των μηχανών ψυχαγωγίας στη Φινλανδία

Επίσημη Εφημερίδα αριθ. L 383 της 31/12/1994 σ. 0053 - 0056

ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 336/94/COL της 30ής Δεκεμβρίου 1994 σχετικά με τα αποκλειστικά δικαιώματα επί των μηχανών ψυχαγωγίας στη Φινλανδία Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,Εχοντας υπόψη:τη συμφωνία για τον Ευρωπαϊκό Οικονομικό Χώρο (στο εξής καλούμενη «συμφωνία ΕΟΧ»), και ιδίως το άρθρο 59 παράγραφοι 1 και 3,το άρθρο 5 παράγραφος 2 της συμφωνίας των κρατών ΕΖΕΣ για την ίδρυση Εποπτεύουσας Αρχής και Δικαστηρίου (στο εξής καλούμενη «συμφωνία Εποπτεύουσας Αρχής και Δικαστηρίου»),Αφού έδωσαν την ευκαιρία στη φινλανδική κυβέρνηση και στην επιχείρηση Rahaautomaattiyhdistys (Penningautomatforeningen 7 στο εξής καλούμενη RAY) να υποβάλουν τις παρατηρήσεις τους στο συγκεκριμένο θέμα,Εκτιμώντας:I. ΤΑ ΠΕΡΙΣΤΑΤΙΚΑ ΚΑΙ Η ΔΙΑΔΙΚΑΣΊΑ 1. Στο τμήμα 1 της φινλανδικής πράξης της 27ης Μαΐου 1976 σχετικά με τις μηχανές ψυχαγωγίας (laki ajanvieteautomaateista, 426/76 7 στο εξής καλούμενη «πράξη σχετικά με τις μηχανές ψυχαγωγίας») ως μηχανή ψυχαγωγίας ορίζεται μηχανή ή άλλη συσκευή τυχερών παιχνιδιών, η οποία τίθεται στη διάθεση του κοινού έναντι αμοιβής και στην οποία ο παίκτης δεν μπορεί να κερδίσει βραβεία μετρητοίς ούτε άλλα αγαθά ή υλικά οφέλη εκφραζόμενα σε χρήμα.Το τμήμα 2 παράγραφος 1 της πράξης προβλέπει ότι η άδεια που χορηγείται για μια μηχανή ψυχαγωγίας, κατά την έννοια του τμήματος 1 της πράξης, προς χρήση του κοινού μπορεί να χορηγηθεί μόνον στις ενώσεις δημοσίου δικαίου που αναφέρονται στην πράξη της 1ης Σεπτεμβρίου 1965 περί λαχειοφόρων αγορών (arpajaislaki, 491/65 7 στο εξής καλούμενη «πράξη περί λαχειοφόρων αγορών») οι οποίες διαχειρίζονται τέτοιες εγκαταστάσεις για τη χρηματοδότηση των δραστηριοτήτων που είναι ο σκοπός της ένωσης. Σύμφωνα με το τμήμα 2 παράγραφος 2 της ίδιας πράξης, αυτό δεν ισχύει για τις αμιγώς μουσικές μηχανές (συχνά ονομαζόμενες μηχανές «jukeboxes»), ούτε για τις μηχανές ψυχαγωγίας και παιχνιδιών που ευρίκονται σε λούνα παρκ και πάρκα ψυχαγωγίας.Σύμφωνα με το τμήμα 1 παράγραφος 3 του διατάγματος της 29ης Δεκεμβρίου 1976 σχετικά με τις μηχανές τυχερών παιχνιδιών (rahaautomaatiasetus, 676/76 7 στο εξής καλούμενο «διάταγμα σχετικά με τις μηχανές τυχερών παιχνιδιών»), η ενώση που αναφέρεται στη πράξη περί λαχειοφόρων αγορών είναι η RAY. Τα καθήκοντα και η διοίκηση της RAY περιγράφονται στο συγκεκριμένο διάταγμα. Ο σκοπός της RAY είναι η συγκέντρωση χρημάτων για κοινωφελείς σκοπούς, όπως ορίζεται στο τμήμα 3 παράγραφος 4 της πράξης σχετικά με τις λαχειοφόρους αγορές.Το διοικητικό συμβούλιο της RAY περιλαμβάνει έναν πρόεδρο, δύο αντιπροέδρους και ένδεκα άλλα μέλη. Το Council of State (Συμβούλιο του Κράτους) έχει το δικαίωμα να διορίσει τον πρόεδρο, τον πρώτο αντιπρόεδρο και πέντε άλλα μέλη. Πρέπει να υπάρχει ένα μέλος που να εκπροσωπεί το Υπουργείο Κοινωνικών Υποθέσεων και Υγείας, ένα μέλος που να εκπροσωπεί το Υπουργείο Εξωτερικών και ένα άλλο μέλος που να εκπροσωπεί το Υπουργείο Οικονομικών.2. Σύμφωνα με το τμήμα 3 παράγραφος 4 της πράξης περί λαχειοφόρων αγορών, και ιδιαίτερα το τμήμα 1 του διατάγματος σχετικά με τις μηχανές τυχερών παιχνιδιών, το RAY διαθέτει επίσης εκ του νόμου αποκλειστικά δικαιώματα για ορισμένες μορφές τυχερών παιχνιδιών ή παιχνιδιών με χρήματα. Έχει την αποκλειστική άδεια να θέτει στη διάθεση του κοινού μηχανές παιχνιδιών οι οποίες μπορούν να δίδουν κέρδη σε μετρητά ή σε μάρκες μετατρέψιμες σε χρήμα, να διατηρεί για δημόσια χρήση μηχανές παιχνιδιών που μπορεί να δίδουν κέρδη εις είδος ή μάρκες μετατρέψιμες εις είδος, με ορισμένους περιορισμούς, καθώς επίσης να διοργανώνει παιχνίδια καζίνου ή να συντηρεί καζίνο.3. Το διάταγμα για τις μηχανές τυχερών παιχνιδιών περιλαμβάνει διατάξεις σχετικά με τη χρήση των εισπράξεων του RAY (τμήματα 29 έως 32 του διατάγματος). Ο βασικός κανόνας είναι ότι όλες οι εισπράξεις καταχωρούνται στον κρατικό προϋπολογισμό και διανέμονται από το Συμβούλιο του Κράτους, μετά από πρόταση του υπουργού κοινωνικών υποθέσεων και υγείας, σε μη κερδοσκοπικούς οργανισμούς και ιδρύματα με σκοπούς οριζόμενους από το διάταγμα. Τα έσοδα αυτά όμως δεν προορίζονται να καλύψουν δαπάνες για τις οποίες είναι υπεύθυνο το κράτος, ο δήμος ή μια θρησκευτική κοινότητα.Ο συνολικός κύκλος εργασιών του RAY το 1993 ανήλθε σε 2 039 εκατομμύρια Φινλανδικά μάρκα εκ των οποίων 1 842,1 εκατομμύρια προέρχονταν από μηχανές τυχερών παιχνιδιών και 61,9 εκατομμύρια από μηχανές ψυχαγωγίας. Το καθαρό κέρδος του RAY ανήλθε συνολικά σε 1 151,9 εκατομμύρια Φινλανδικά μάρκα.4. Η εν λόγω οικονομική δραστηριότητα συνίσταται στη διατήρηση μηχανών ψυχαγωγίας για δημόσια χρήση έναντι αμοιβής (1).5. Μετά από καταγγελίες σχετικά κυρίως με τις μηχανές ψυχαγωγίας, η Εποπτεύουσα Αρχή ΕΖΕΣ ζήτησε από τη φινλανδική κυβέρνηση περαιτέρω πληροφορίες και κάλεσε την κυβέρνηση να αποστείλει τις παρατηρήσεις της σχετικά με το θέμα αυτό με επιστολές στις 10 Φεβρουαρίου 1994 (1335 D) και 7 Ιουλίου 1994 (9868D). Με επιστολή στις 26 Οκτωβρίου 1994 (15780 D), η Εποπτεύουσα Αρχή ανάγκασε τη φινλανδική κυβέρνηση να λάβει αμέσως τα απαραίτητα μέτρα για να εναρμονίσει τη νομοθεσία σχετικά με τις μηχανές ψυχαγωγίας με τη συμφωνία ΕΟΧ. Με επιστολή της 1ης Δεκεμβρίου 1994 (17496 D) προς τις φινλανδικές αρχές, η Εποπτεύουσα Αρχή ΕΖΕΣ προσδιόρισε ότι είναι έτοιμη να εκδώσει απόφαση σύμφωνα με το άρθρο 59 παράγραφος 3, εάν η Φινλανδία αρνηθεί να επανορθώσει αμέσως την κατάσταση. Με επιστολή της 1η Δεκεμβρίου 1994 (17496 D), απεστάλησαν οι δέουσες πληροφορίες στο RAY και του δόθηκε η δυνατότητα να υποβάλει τις παρατηρήσεις του.Η Εποπτεύουσα Αρχή ΕΖΕΣ έλαβε απαντήσεις στις επιστολές της 1ης Δεκεμβρίου 1994 από τη Φινλανδία και από το RAY στις 19 Δεμεβρίου 1994. Στην απάντησή της η φινλανδική κυβέρνηση υπενθύμισε ότι, στις 28 Οκτωβρίου 1994, υποβλήθηκε στο φινλανδικό Κοινοβούλιο πρόταση για την αντικατάσταση της πράξης σχετικά με τα μηχανήματα ψυχαγωγίας με μια νέα νομοθεσία με την οποία θα καταργούντο τα αποκλειστικά δικαιώματα. Η φινλανδική κυβέρνηση υποστήριξε ότι είναι απαραίτητο η νέα νομοθεσία να τεθεί σε ισχύ μόνο μετά από τρεις μήνες από την έγκρισή της και δημοσίευσή της, έτσι ώστε να μπορέσουν να υιοθετηθούν ορισμένα μέτρα ελέγχου και να εφαρμοσθούν πριν από την έναρξη ισχύος. Ως εκ τούτου, η νέα νομοθεσία μπόρεσε να τεθεί σε ισχύ την 1η Μαΐου 1995.Στην απάντησή του το RAY δήλωσε ότι δεν αντιτίθεται στην κατάργηση των αποκλειστικών δικαιωμάτων αλλά ότι το σχέδιο νομοθετικής πρότασης καθορίζεται από παράγοντες οι οποίοι υπερβαίνουν τον έλεγχο του RAY. Το RAY τόνισε την ανάγκη ελέγχου των τυχερών παιχνιδιών. Τελικά, το RAY δήλωσε ότι δεν θεωρεί αναγκαστικά την πράξη σχετικά με τα μηχανήματα ψυχαγωγίας αντίθετη προς τη συμφωνία ΕΟΧ.II. ΝΟΜΙΚΗ ΕΚΤΙΜΗΣΗ 6. Το άρθρο 31 της συμφωνίας ΕΟΧ προβλέπει, μεταξύ άλλων, ότι δεν υπάρχουν περιορισμοί στην ελευθερία εγκατάστασης των υπηκόων ενός κράτους μέλους της συμφωνίας ΕΟΧ στο έδαφος οιουδήποτε άλλου από τα κράτη αυτά.Το άρθρο 36 της συμφωνίας ΕΟΧ προβλέπει, μεταξύ άλλων, ότι δεν επιβάλλονται περιορισμοί στην ελεύθερη παροχή υπηρεσιών στο έδαφος των συμβαλλομένων μερών, όσον αφορά τους υπηκόους των κρατών μελών της συμφωνίας ΕΟΧ.Το άρθρο 59 της συμφωνίας ΕΟΧ προβλέπει, μεταξύ άλλων, ότι στην περίπτωση των δημοσίων επιχειρήσεων και των επιχειρήσεων στις οποίες τα κράτη μέλη της συμφωνίας ΕΟΧ παρέχουν ειδικά ή αποκλειστικά δικαιώματα, τα συμβαλλόμενα μέρη εξασφαλίζουν ότι δεν επιβάλλονται ούτε διατηρούνται σε ισχύ μέτρα που είναι αντίθετα προς τους κανόνες που περιέχονται στη συμφωνία ΕΟΧ, ιδίως στους κανόνες που προβλέπονται στο άρθρο 4 και στα άρθρα 53 έως 63. Σύμφωνα με το άρθρο 59 παράγραφος 3, η Εποπτεύουσα Αρχή της ΕΖΕΣ μεριμνά, εντός των ορίων των αρμοδιοτήτων της, για την εφαρμογή των διατάξεων του άρθρου 59 και απευθύνει, εφ' όσον είναι ανάγκη, τα κατάλληλα μέτρα στα κράτη που υπάγονται στην επικράτεια της.Σύμφωνα με το άρθρο 1 παράγραφος 2 στοιχείο ε) της συμφωνίας ΕΟΧ, η επίτευξη των στόχων της συμφωνίας ΕΟΧ προϋποθέτει την καθιέρωση συστήματος που να εξασφαλίζει τη μη στρέβλωση του ανταγωνισμού καθώς και την υπό ίσους όρους τήρηση των συναφών κανόνων.7. Οι καταγγέλλοντες επέστησαν την προσοχή της Εποπτεύουσας Αρχής ΕΖΕΣ στο γεγονός ότι υπάρχουν ορισμένες διαφορές μεταξύ των μηχανών ψυχαγωγίας που δεν προσφέρουν υλικά κέρδη και των μηχανών τυχερών παιχνιδιών που προσφέρουν κέρδη.Η Εποπτεύουσα Αρχή ΕΖΕΣ θεωρεί ότι τα δύο είδη υπηρεσιών διαφέρουν από τη φύση τους, δεδομένου ότι οι μηχανές παιχνιδιών χορηγούν κέρδη μετρητοίς ή μεταφραζόμενα σε χρήμα και οι μηχανές ψυχαγωγίας αποτελούν αμιγή ψυχαγωγία χωρίς τη δυνατότητα υλικού κέρδους. Ο παράγοντας διέγερση είναι ως εκ τούτου σημαντικά διαφορετικός στις δύο αυτές ομάδες μηχανών παρά το γεγονός ότι και οι δύο μπορούν κατά κάποιο τρόπο να είναι ελκυστικές ή να δημιουργούν έξη. Ο παίκτης είναι υποχρεωμένος να θεωρήσει τις υπηρεσίες εντελώς διαφορετικές, ανεξάρτητα από ορισμένες ομοιότητες που μπορεί να υπάρχουν στη μορφή της διοργάνωσης των δραστηριοτήτων, στην εμφάνιση των μηχανών, στις εγκαταστάσεις τους ή σε άλλες συνθήκες.Η διαφορά μεταξύ των δραστηριοτήτων με μηχανές ψυχαγωγίας και των δραστηριοτήτων με μηχανές που λειτουργούν με νομίσματα και χορηγούν κέρδη οδηγεί την Εποπτεύουσα Αρχή ΕΖΕΣ στο συμπέρασμα ότι οι δραστηριότητες με μηχανές ψύχαγωγίας αποτελούν, σε σχέση με τις δραστηριότητες των μηχανών τυχερών παιχνιδιών, δραστηριότητα η οποία είναι σε θέση να διεξάγεται χωριστά από άλλες επιχειρήσεις πλην εκείνων που διαχειρίζονται τις μηχανές τυχερών παιχνιδιών. Η αγορά των μηχανών ψυχαγωγίας πρέπει να θεωρηθεί ότι γειτνιάζει αλλά παραμένει χωριστή από την αγορά των μηχανών που λειτουργούν με χρήματα. Προβληματισμοί οι οποίοι μπορούν να δικαιολογήσουν τη διατήρηση αδιακρίτως αποκλειστικών δικαιωμάτων για τις δραστηριότητες τυχερών παιχνιδιών με χρήματα, όπως είναι οι προβληματισμοί ηθικού, θρησκευτικού και πολιτιστικού χαρακτήρα που συνδέονται με τα τυχερά παιχνίδια, ο κίνδυνος εγκλήματος και απάτης, το γεγονός ότι οι εγκαταστάσεις τυχερών παιχνιδιών αποτελούν παρότρυνση για δαπάνη η οποία μπορεί να έχει καταστροφικές ατομικές και κοινωνικές συνέπειες, καθώς επίσης το γεγονός ότι τα οργανωμένα τυχερά παιχνίδια μπορούν να παρέχουν σημαντικές συνεισφορές στη χρηματοδότηση φιλανθρωπικών ή κοινωφελών δραστηριοτήτων (2), δεν εφαρμόζονται όσον αφορά τις μηχανές ψυχαγωγίας.8. Το RAY είναι επιχείρηση η οποία διέπεται από ειδικό καθεστώς όπως αναφέρθηκε ανωτέρω. Η φινλανδική κυβέρνηση ασκεί σημαντική επιρροή στην πολιτική του και στη διοίκησή του μέσω της άσκησης του δικαιώματος διορισμού του ημίσεως των μελών του διοικητικού συμβουλίου, συμπεριλαμβανομένου του προέδρου. Γι' αυτούς τους λόγους, το RAY αποτελεί επιχείρηση κατά την έννοια του άρθρου 59 παράγραφος 1 της συμφωνίας ΕΟΧ. Η πράξη σχετικά με τις μηχανές ψυχαγωγίας αποτελεί μέτρο κατά την έννοια του άρθρου 59 της συμφωνίας ΕΟΧ.9. Το αποκλειστικό δικαίωμα που χορηγείται στο RAY να διατηρεί μηχανές ψυχαγωγίας για δημόσια χρήση μπορεί να θεωρηθεί δικαιολογημένο βάσει του ειδικού χαρακτήρα των τυχερών παιχνιδιών. Χορηγώντας πράγματι στο RAY αποκλειστικό δικαίωμα να διατηρεί μηχανές ψυχαγωγίας για δημόσια χρήση έναντι αμοιβής και καθιστώντας κατ' αυτόν τον τρόπο αδύνατη για οποιαδήποτε άλλη επιχείρηση, χωρίς αντικειμενική ανάγκη ή δικαιολογία, τη διεξαγωγή μιας τέτοιας οικονομικής δραστηριότητας με οποιαδήποτε μορφή στη Φινλανδία, η Φινλανδία παρέβη το άρθρο 59 παράγραφος 1 της συνθήκης ΕΟΧ, σε συνδυασμό με τα άρθρα 31 και 36 της συμφωνίας ΕΟΧ που προβλέπουν την ελεύθερη εγκατάσταση και την ελεύθερη παροχή υπηρεσιών.10. Το εν λόγω αποκλειστικό δικαίωμα στρεβλώνει επίσης τον ανταγωνισμό εις βάρος των επιχειρήσεων από άλλα κράτη μέλη της συμφωνίας ΕΟΧ. Το αποκλειστικό δικαίωμα είναι ως εκ τούτου ασυμβίβαστο με το στόχο του άρθρου 1 παράγραφος 2 στοιχείο ε) της συμφωνίας ΕΟΧ, σχετικά με την καθιέρωση συστήματος που να εξασφαλίζει την μη στρέβλωση του ανταγωνισμού ο οποίος πρέπει να επιτευχθεί τηρώντας κυρίως τις αρχές που περιλαμβάνονται στα άρθρα 53 και 54 της συμφωνίας ΕΟΧ.11. Η φινλανδική κυβέρνηση εμφανίζεται να έχει δεχθεί την υποχρέωση να τροποποιήσει τη νομοθεσία έτσι ώστε να καταργηθεί το αποκλειστικό δικαίωμα που χορηγείται στο RAY να διατηρεί μηχανές ψυχαγωγίας για χρήση του κοινού. Η φινλανδική κυβέρνηση προσδιόρισε, στην αλληλογραφία που απηύθυνε στην Εποπτεύουσα Αρχή ΕΖΕΣ, ότι η εθνική νομοθεσία θα τροποποιηθεί ανάλογα και ότι έχει υποβάλει σχέδιο στο Κοινοβούλιο προς τον σκοπό αυτό. Παρ' όλα αυτά, η φινλανδική κυβέρνηση αναφέρει ότι η ημερομηνία έναρξης ισχύος της νέας νομοθεσίας θα είναι η 1η Μαΐου 1995.12. Η συμφωνία ΕΟΧ δεν προβλέπει μεταβατική περίοδο ικανή να εφαρμοσθεί στη συγκεκριμένη περίπτωση για την προσαρμογή της εθνικής νομοθεσίας η οποία παραχωρεί αποκλειστικά δικαιώματα όταν αυτή η προσαρμογή είναι αναγκαία. Ως εκ τούτου, η φινλανδική νομοθεσία ώφειλε να έχει καταστεί συμβιβάσιμη με τη συμφωνία ΕΟΧ από την έναρξη ισχύος της συμφωνίας ΕΟΧ, δηλαδή από την 1η Ιανουαρίου 1994. Οι απαραίτητες τροποποιήσεις δεν έχουν ακόμη εγκριθεί. Η Εποπτεύουσα Αρχή ΕΖΕΣ δεν αναγνωρίζει επιτακτικούς λόγους οι οποίοι θα μπορούσαν να δικαιολογήσουν περαιτέρω καθυστέρηση για την παύση της παράβασης.Για τους προαναφερόμενους λόγους, η Εποπτεύουσα Αρχή ΕΖΕΣ θεωρεί απαραίτητο να προσφύγει στο άρθρο 59 της συμφωνίας ΕΟΧ προκειμένου να υποχρεώσει την Φινλανδία να λάβει τα απαραίτητα μέτρα,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η φινλανδική πράξη της 27ης Μαΐου 1976 σχετικά με τις μηχανές ψυχαγωγίας (laki ajanvieteautomaateista, 426/76) είναι ασυμβίβαστη με το άρθρο 59 παράγραφος 1 της συμφωνίας ΕΟΧ, σε συνδυασμό με τα άρθρα 1, 31 και 36 της συμφωνίας ΕΟΧ, στο βαθμό που προβλέπει αποκλειστικά δικαιώματα διατήρησης μηχανών ψυχαγωγίας τα οποία διατίθενται στο κοινό έναντι αμοιβής.Άρθρο 2Η Φινλανδία οφείλει να λάβει όλα τα απαραίτητα νομοθετικά ή διοικητικά μέτρα για να θέσει τέλος στην εν λόγω παράβαση το συντομότερο δυνατόν. Η Φινλανδία θα ενημερώσει την Εποπτεύουσα Αρχή ΕΖΕΣ εντός μηνός από την ημερομηνία της ανακοίνωσης σχετικά με τα μέτρα που έχουν ληφθεί για να συμμορφωθεί με την παρούσα απόφαση.Άρθρο 3Η παρούσα απόφαση συντάσσεται στην αγγλική γλώσσα και απευθύνεται στη Δημοκρατία της Φινλανδίας.Βρυξέλλες, 30 Δεκεμβρίου 1994.Για την Εποπτεύουσα Αρχή ΕΖΕΣKnut ALMESTADΠρόεδρος(1) Σημειώνουμε εδώ πληροφοριακά ότι το RAY διατηρεί μηχανές τόσο σε δικούς του χώρους παιχνιδιών όσο και σε νοικιασμένους χώρους σε μπαρ, σταθμούς καυσίμων και άλλα μέρη στα οποία συχνάζει το κοινό.(2) Βλέπε απόφαση του Δικαστηρίου των Ευρωπαϊκών Κοινοτήτων στη Υπόθεση C-275/92 Schindler (1994), Συλλογή I-1039.


title: Απόφαση του Συμβουλίου, της 26ης Νοεμβρίου 2007 , σχετικά με την υπογραφή συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας

text:
               9.11.2011

               EL

               Επίσημη Εφημερίδα της Ευρωπαϊκής Ένωσης

               L 291/45

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 26ης Νοεμβρίου 2007
   σχετικά με την υπογραφή συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας για τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας
   (2011/720/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας, και ιδίως άρθρο 80 παράγραφος 2 και το άρθρο 133 παράγραφος 4 σε συνδυασμό με το άρθρο 300 παράγραφος 2 πρώτο εδάφιο πρώτη φράση,
   Έχοντας υπόψη την πρόταση της Επιτροπής,
   Εκτιμώντας τα ακόλουθα:

               (1)

               Η Επιτροπή διαπραγματεύθηκε εξ ονόματος της Κοινότητας συμφωνία μεταξύ των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας («η συμφωνία») σύμφωνα με την απόφαση του Συμβουλίου που εξουσιοδότησε την Επιτροπή να προβεί σε διαπραγματεύσεις.

               (2)

               Η συμφωνία θα πρέπει να υπογραφεί, με την επιφύλαξη της πιθανής σύναψής της σε μεταγενέστερο στάδιο,

         ΑΠΟΦΑΣΙΖΕΙ ΤΑ ΑΚΟΛΟΥΘΑ:
   Άρθρο 1
   Η υπογραφή της συμφωνίας μεταξύ των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τη συνεργασία όσον αφορά την κανονιστική ρύθμιση της ασφάλειας της πολιτικής αεροπορίας («η συμφωνία») εγκρίνεται εξ ονόματος της Κοινότητας, με την επιφύλαξη απόφασης του Συμβουλίου σχετικά με τη σύναψη της συμφωνίας.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Κοινότητας, με την επιφύλαξη της σύναψής της.
   Άρθρο 3
   Τα κράτη μέλη λαμβάνουν όλα τα απαραίτητα μέτρα για να εξασφαλίσουν ότι οι διμερείς συμφωνίες τους με τις Ηνωμένες Πολιτείες που παρατίθενται στο προσάρτημα 1 της συμφωνίας μπορούν να τροποποιηθούν ή να λήξουν, κατά περίπτωση, με την έναρξη ισχύος της παρούσας συμφωνίας.

      Βρυξέλλες, 26 Νοεμβρίου 2007.

            Για το Συμβούλιο

            Ο Πρόεδρος

         J. SILVA


Avis juridique important

|

31981D0574

81/574/ΕΟΚ: Απόφαση τού Συμβουλίου τής 20ής Ιουλίου 1981 περί τροποποιήσεως, λόγω τής προσχωρήσεως τής Ελλάδος, τής αποφάσεως 80/344/ΕΟΚ περί θεσπίσεως δεύτερου προγράμματος ερευνών στόν τομέα τής ιατρικής έρευνας καί τής δημόσιας υγείας πού αποτελείται από τέσσερεις πολυετείς εναρμονισμένες δράσεις

Επίσημη Εφημερίδα αριθ. L 209 της 29/07/1981 σ. 0029

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Ιουλίου 1981  περί τροποποιήσεως, λόγω της προσχωρήσεως της Ελλάδος, της αποφάσεως 80/344/ΕΟΚ περί θεσπίσεως δεύτερου προγράμματος ερευνών στον τομέα της ιατρικής έρευνας και της δημόσιας υγείας που αποτελείται από τέσσερις πολυετείς εναρμονισμένες δράσεις  (81/574/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι με την απόφαση 80/344/ΕΟΚ (2), το Συμβούλιο θέσπισε δεύτερο πρόγραμμα ερευνών στον τομέα της ιατρικής έρευνας και της δημόσιας υγείας που αποτελείται από τέσσερις πολυετείς εναρμονισμένες δράσεις·  ότι οι δράσεις αυτές αποβλέπουν στο συντονισμό σε κοινοτικό επίπεδο των εργασιών έρευνας που καθορίζονται στο παράρτημα I της αποφάσεως 80/344/ΕΟΚ και που περιλαμβάνονται στα προγράμματα ερευνών των Κρατών μελών·  ότι η Ελλάς προτίθεται να συμμετάσχει στις έρευνες αυτές· ότι πρέπει κατά συνέπεια να συμπληρωθεί το παράρτημα I της αποφάσεως 80/344/ΕΟΚ για να ληφθεί υπόψη αυτή η συμμετοχή,  ΑΠΟΦΑΣΙΖΕΙ:  Άρθρο 1  Το παράρτημα της αποφάσεως 80/344/ΕΟΚ τροποποιείται ως ακολούθεως:  1. Τμήμα I: το ακόλουθο κείμενο παρεμβάλλεται μεταξύ των τίτλων «Ομοσπονδιακή Δημοκρατία της Γερμανίας» και «Γαλλία»:  «Ελλάς: Υπηρεσία Επιστημονικής Έρευνας και Τεχνολογίας, Αθήνα  Συμβούλιο Ιατρικών Ερευνών, Αθήνα».  2. Τμήματα II, III, IV και V: το τελευταίο εδάφιο κάθε τμήματος αντικαθίσταται από το εξής κείμενο:  «Το Βέλγιο, η Δανία, η Ομοσπονδιακή Δημοκρατία της Γερμανίας, η Ελλάς, η Γαλλία, η Ιρλανδία, η Ιταλία, η Ολλανδία και το Ηνωμένο Βασίλειο συμμετέχουν στην έρευνα επί των προαναφερόμενων θεμάτων.».  Άρθρο 2  Η παρούσα απόφαση ισχύει από την 1η Ιανουαρίου 1981.  Έγινε στις Βρυξέλλες, στις 20 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 144 της 15. 6. 1981, σ. 36.  (2) ΕΕ αριθ. L 78 της 25. 3. 1980, σ. 24.   ΟΔΗΓΙΑ ΤΟΥ ΣΥΜΒΟΥΛΙΟΥ  της 20ής Ιουλίου 1981  περί τροποποιήσεως της οδηγίας 76/115/ΕΟΚ περί προσεγγίσεως των νομοθεσιών των Κρατών μελών των αναφερόμενων στις αγκυρώσεις των ζωνών ασφάλειας των οχημάτων με κινητήρα  (81/575/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι η οδηγία 76/115/ΕΟΚ του Συμβουλίου της 18ης Δεκεμβρίου 1975 περί προσεγγίσεως των νομοθεσιών των Κρατών μελών των αναφερόμενων στις αγκυρώσεις των ζωνών ασφάλειας των οχημάτων με κινητήρα (4) θεσπίζει, μεταξύ άλλων, στο πρώτο παράρτημά της τις προδιαγραφές, όσον αφορά τον ελάχιστο αριθμό προβλεπόμενων αγκυρώσεων στα οχήματα με κινητήρα της κατηγορίας Μ1, όπως αυτή καθορίζεται στο παράρτημα Ι της οδηγίας 70/156/ΕΟΚ του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών που αφορούν την έγκριση των οχημάτων με κινητήρα και των ρυμουλκουμένων τους (5), όπως τροποποιήθηκε τελευταία από την οδηγία 80/1267/ΕΟΚ (6)·  ότι πρέπει ήδη και προς το συμφέρον της οδικής ασφάλειας να επιβληθούν προδιαγραφές και στα οχήματα ορισμένων κατηγοριών Μ και Ν και να επιτρέπεται ή να ενθαρρύνεται η εγκατάσταη στα οχήματα των λοιπών κατηγοριών Μ και Ν, η τοποθέτηση ζωνών ασφάλειας και συστημάτων συγκρατήσεως συμφωνα με την οδηγία 77/541/ΕΟΚ του Συμβουλίου της 28ης Ιουνίου 1977 περί προσεγγίσεως των νομοθεσιών των Κρατών μελών των αναφερόμενων στις ζώνες ασφάλειας και στα συστήματα συγκρατήσεως των οχημάτων με κινητήρα (7)· ότι εξ αυτού του γεγονότος καθίσταται αναγκαίο να προβλεφθούν, στο πλαίσιο της εγκρίσεως ΕΟΚ των οχημάτων με κινητήρα, αγκυρώσεις για τις διάφορες κατηγορίες οχημάτων· ότι πρέπει γι' αυτό να επεκταθεί το πεδίο εφαρμογής της οδηγίας 76/115/ΕΟΚ, ώστε οι κατασκευαστές να εξοπλίζουν τα οχήματα αυτά με αγκυρώσεις που ανταποκρίνονται στις προδιαγραφές της εν λόγω οδηγίας· ότι μια τέτοια επέκταση έχει καταστεί δυνατή λόγω της τεχνικής προόδου που σημειώθηκε στον τομέα της κατασκευής αυτοκινήτων·  ότι, προς το σκοπό αυτό, πρέπει να τροποποιηθεί η οδηγία 76/115/ΕΟΚ·  ότι η τροποποίηση αυτή συνεπάγεται την προσαρμογή στην τεχνική πρόοδο ορισμένων προδιαγραφών που περιλαμβάνονται στα παραρτήματα της οδηγίας 76/115/ ΕΟΚ· ότι πρέπει να συμπέσει η έναρξη ισχύος των διατάξεων της παρούσας οδηγίας με την έναρξη ισχύος των διατάξεων που θα θεσπιστούν, μετά την έκδοση της παρούσας οδηγίας, για την προσαρμογή στην τεχνική πρόοδο των προδιαγραφών, που περιλαμβάνονται στα παραρτήματα της οδηγίας 76/115/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 76/115/ΕΟΚ τροποποιείται ως εξής:  1. Το άρθρο 2 αντικαθίσταται από το ακόλουθο κείμενο:  «Άρθρο 2  Ως όχημα, κατά την έννοια της παρούσας οδηγίας, νοείται κάθε όχημα με κινητήρα των κατηγοριών Μ και Ν, όπως ορίζονται στο παράρτημα Ι της οδηγίας 70/156/ΕΟΚ, που προορίζεται να κυκλοφορεί επί οδού, που έχει τουλάχιστον τέσσερις τροχούς και από κατασκευή μέγιστη ταχύτητα τουλάχιστον μεγαλύτερη από 25 χλμ/ώρα.».  2. Στο παράρτημα Ι:  α) το σημείο 4.3.1 αντικαθίσταται από το ακόλουθο κείμενο:  «4.3.1. Για τις εμπρόσθιες θέσεις οχημάτων των κατηγοριών Μ1, Μ2 (εξαιρέσει των οχημάτων των οποίων το ανώτατο επιτρεπτό βάρος υπερβαίνει τα 3 500 χγρ και αυτών που περιλαμβάνουν θέσεις που προορίζονται ειδικά για όρθιους επιβάτες), Ν1, Ν2, και Ν3 πρέπει να προβλέπονται δύο κάτω αγκυρώσεις και μία άνω. Εν τούτοις για τις εμπρόσθιες κεντρικές θέσεις, δύο κάτω αγκυρώσεις θεωρούνται επαρκείς, όταν το αλεξίνεμο βρίσκεται έξω από τη ζώνη αναφοράς, η οποία ορίζεται στο παράρτημα ΙΙ της οδηγίας 74/60/ΕΟΚ. Όσον  aeαφορά τις αγκυρώσεις, το αλεξίνεμο θεωρείται ότι αποτελεί τμήμα της ζώνης αναφοράς, όταν δύναται να έλθει σε στατική επαφή με το μηχανισμό δοκιμής σύμφωνα με τη μέθοδο, η οποία περιγράφεται στο παράρτημα αυτό.»·  β) τα σημεία 4.3.1.1 και 4.3.1.2 καταργούνται·  γ) το σημείο 4.3.2 αντικαθίσταται από το ακόλουθο κείμενο:  «4.3.2 Για τις άλλες πλευρικές θέσεις των οχημάτων της κατηγορίας Μ1 πρέπει να προβλέπονται δύο κάτω αγκυρώσεις και μία άνω αγκύρωση.»·  δ) το σημείο 4.3.3 αντικαθίσταται από το ακόλουθο κείμενο:  «4.3.3 Για όλες τις άλλες θέσεις της κατηγορίας Μ1 καί, όσον αφορά τα οχήματα των λοιπών κατηγοριών που αναφέρονται στο σημείο 4.3.1, για όλες τις άλλες μη προστατευόμενες θέσεις, πρέπει να υπάρχουν τουλάχιστον δύο κάτω αγκυρώσεις.  Για τον ορισμό της προστατευόμενης θέσεως, χώρος προστασίας καλείται ο χώρος που βρίσκεται μπροστά από ένα κάθισμα και περιλαμβάνεται:  - ανάμεσα σε δύο οριζόντια επίπεδα, εκ των οποίων το ένα διέρχεται από ένα σημείο Η και το άλλο βρίσκεται 400 χιλιοστά πάνω από το προηγούμενο,  - ανάμεσα σε δύο κατακόρυφα επίπεδα κατά μήκος, συμμετρικά σε σχέση με το σημείο Η και τα οποία απέχουν μεταξύ τους 400 χιλιοστά,  - πίσω από ένα εγκάρσιο οριζόντιο επίπεδο, το οποίο απέχει 1,30 μ από το σημείο Η.  Σε ένα οποιοδήποτε εγκάρσιο κατακόρυφο επίπεδο, ζώνη - πέτασμα καλείται μία συνεχής επιφάνεια τέτοια, ώστε εάν προβάλει κανείς μία σφαίρα διαμέτρου 165 χιλιοστών κατά μία οριζόντια κατά μήκος κατεύθυνση, που να διέρχεται από ένα οποιοδήποτε σημείο της ζώνης και από το κέντρο της σφαίρας, να μην υπάρχει στον χώρο προστασίας κανένα άνοιγμα από το οποίο να είναι δυνατό να διέλθει η σφαίρα.  Μία θέση καλείται προστατευόμενη εάν οι ζώνες - πετάσματα στο εσωτερικό του χώρου προστασίας έχουν συνολική επιφάνεια τουλάχιστον 800 τ. εκ.»·  ε) το σημείο 4.3.4 αντικαθίσταται από το ακόλουθο:  «4.3.4. Για τα πτυσσόμενα καθίσματα καθώς και για όλες τις θέσεις οποιουδήποτε οχήματος, που δεν αναφέρονται στα σημεία 4.3.1, 4.3.2 και 4.3.3, δεν προδιαγράφονται αγκυρώσεις. Πάντως, αν το όχημα έχει αγκυρώσεις για τέτοιες θέσεις, οι εν λόγω αγκυρώσεις πρέπει να πληρούν τις διατάξεις της παρούσας οδηγίας. ».  Άρθρο 2  Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία, την ίδια ημερομηνία με αυτήν που θα προβλέπεται για την έναρξη ισχύος των αναγκαίων διατάξεων για τη συμμόρφωση με την οδηγία που θα εκδοθεί μετά την έγκριση της παρούσας οδηγίας, σύμφωνα με το άρθρο 6 της οδηγίας 76/115/ΕΟΚ, για την προσαρμογή στην τεχνική πρόοδο των προδιαγραφών, που περιλαμβάνονται στα παραρτήματα της οδηγίας αυτής. Ενημερώνουν αμέσως την Επιτροπή σχετικά.  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 20 Ιουλίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 87 της 9. 4. 1980, σ. 5.  (2) ΕΕ αριθ. C 265 της 13. 10. 1980, σ. 77.  (3) ΕΕ αριθ. C 230 της 8. 9. 1980, σ. 6.  (4) ΕΕ αριθ. L 24 της 30. 1. 1976, σ. 6.  (5) ΕΕ αριθ. L 42 της 23. 2. 1970, σ. 1.  (6) ΕΕ αριθ. L 375 της 31. 12. 1980, σ. 34.  (7) ΕΕ αριθ. L 220 της 29. 8. 1977, σ. 95.


title: Απόφαση του Ευρωπαϊκού Κοινοβουλίου, της 23ης Απριλίου 2009, σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007 - τμήμα ΙΧ - Ευρωπαίος Επόπτης Προστασίας Δεδομένων

text:
               26.9.2009

               EL

               Επίσημη Εφημερίδα της Ευρωπαϊκής Ένωσης

               L 255/93

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007 — τμήμα ΙΧ — Ευρωπαίος Επόπτης Προστασίας Δεδομένων
   (2009/640/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0424/2008) (2),

               —

               έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272 παράγραφος 10, και τα άρθρα 10, 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0154/2009),

               1.

               χορηγεί απαλλαγή στον Ευρωπαίο Επόπτη Προστασίας Δεδομένων όσον αφορά την εκτέλεση του προϋπολογισμού του για το οικονομικό έτος 2007·

               2.

               καταγράφει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο γενικός γραμματέας

         Klaus WELLE

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.
   ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 23ης Απριλίου 2009
   που περιέχει τις παρατηρήσεις που αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα IX — Ευρωπαίος Επόπτης Προστασίας Δεδομένων
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),

               —

               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0424/2008) (2),

               —

               έχοντας υπόψη την ετήσια έκθεση του Ευρωπαίου Επόπτη Προστασίας Δεδομένων προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),

               —

               έχοντας υπόψη τη δήλωση αξιοπιστίας που βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, η οποία παρέχεται από το Ελεγκτικό Συνέδριο σύμφωνα με το άρθρο 248 της συνθήκης ΕΚ (4),

               —

               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και ιδίως τα άρθρα 50, 86, 145, 146 και 147,

               —

               έχοντας υπόψη το άρθρο 71 και το παράρτημα V του κανονισμού του,

               —

               έχοντας υπόψη την έκθεση της επιτροπής ελέγχου των προϋπολογισμών (Α6-0154/2009),

               1.

               επισημαίνει ότι το 2007 ο Ευρωπαίος Επόπτης Προστασίας Δεδομένων (ΕΕΠΔ) είχε στη διάθεσή του πιστώσεις αναλήψεως υποχρεώσεων συνολικού ύψους 5 εκατ. ευρώ [2006: 4,1 εκατ. ευρώ (6)], ποσό που αντιπροσωπεύει αύξηση σχεδόν 20 % σε σύγκριση με το 2006 με ποσοστό απορρόφησης 86,14 % αλλά εξακολουθεί να υπολείπεται του μέσου όρου των άλλων οργάνων (93,84 %)·

               2.

               σημειώνει την αύξηση στις μόνιμες θέσεις από 24 το 2006 σε 29 το 2007 (+21 %) που δόθηκαν στον ΕΕΠΔ· εκφράζει εν προκειμένω την ικανοποίησή του για την πρόθεση του ΕΕΠΔ να δράσει ανασταλτικά όσον αφορά την αύξηση τόσο των καθηκόντων όσο και του προσωπικού και να χρησιμοποιήσει την προσέγγιση της ελεγχόμενης αύξησης προκειμένου να διασφαλίσει ότι οι νέοι υπάλληλοι έχουν ενσωματωθεί απόλυτα στην ομάδα και έχουν λάβει την απαραίτητη κατάρτιση·

               3.

               επισημαίνει ότι το Ελεγκτικό Συνέδριο ανέφερε στην ετήσια έκθεσή του ότι από τον έλεγχο δεν προέκυψε καμία σημαντική παρατήρηση όσον αφορά τον ΕΕΠΔ·

               4.

               σημειώνει ότι στις 7 Δεκεμβρίου 2006 η συμφωνία διοικητικής συνεργασίας των γενικών γραμματέων της Επιτροπής, του Ευρωπαϊκού Κοινοβουλίου και του Συμβουλίου, την οποία υπέγραψαν από κοινού με τον ΕΕΠΔ, παρατάθηκε για άλλα τρία έτη, αρχής γενομένης από την 16η Ιανουαρίου 2007·

               5.

               επισημαίνει ότι, βάσει της ανωτέρω συμφωνίας συνεργασίας, ο διοικητικός χειρισμός όλων των αποστολών του ΕΕΠΔ πραγματοποιείται από το γραφείο πληρωμών της Επιτροπής και ότι εφαρμόζονται οι ίδιοι εσωτερικοί κανόνες για την επιστροφή των εξόδων παραμονής στο πλαίσιο αποστολής για τις δύο κατηγορίες του, τα δύο μέλη και το προσωπικό·

               6.

               σημειώνει ότι, στις 7 Νοεμβρίου 2006, ο ΕΕΠΔ αποφάσισε να δημιουργήσει υποδομή εσωτερικού ελέγχου προσαρμοσμένη στις δραστηριότητες και απαιτήσεις του οργάνου· σημειώνει ότι η πρώτη αποτίμηση που διεξήγαγαν οι υπηρεσίες του ΕΕΠΔ κατέδειξε τη λειτουργικότητα και την αποτελεσματικότητα του εν λόγω εσωτερικού συστήματος ελέγχου·

               7.

               σημειώνει με ικανοποίηση ότι ο πρώτος έλεγχος που δημοσιεύθηκε από την υπηρεσία εσωτερικού ελέγχου (IAS) παρελήφθη τον Σεπτέμβριο του 2007 και επεσήμανε ορισμένα ζητήματα που χρήζουν βελτίωσης· εκφράζει την ικανοποίησή του διότι η εφαρμογή των συστάσεων της IAS με τις οποίες συμφώνησε ο ΕΕΠΔ καθορίστηκε ως μία από τις προτεραιότητες του 2008 και συνεπώς εκπονήθηκε σχέδιο δράσης σχετικά στις αρχές του 2008· παροτρύνει τον ΕΕΠΔ να υλοποιήσει πλήρως το εν λόγω σχέδιο δράσης·

               8.

               επικροτεί την εκ μέρους του ΕΕΠΔ και του Βοηθού ΕΕΠΔ ετήσια δημοσίευση δήλωσης των οικονομικών συμφερόντων τους, σε έντυπο παρόμοιο με εκείνο που συμπληρώνουν κάθε χρόνο οι βουλευτές του Κοινοβουλίου, η οποία περιέχει πληροφορίες όπως τις σχετιζόμενες με τις δηλωτέες επαγγελματικές δραστηριότητες και τις επ’ αμοιβή θέσεις ή δραστηριότητες·

               9.

               συγχαίρει τον ΕΕΠΔ για την απόφασή του της 12ης Σεπτεμβρίου 2007 να προσχωρήσει στη διοργανική συμφωνία της 25ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής σχετικά με τις εσωτερικές έρευνες που πραγματοποιούνται από την Ευρωπαϊκή Υπηρεσία για την Καταπολέμηση της Απάτης (OLAF) (7) κατ’ εφαρμογή του συστήματος που δημιουργήθηκε με τον κανονισμό (ΕΚ) αριθ. 1073/1999 (8) ·

               10.

               ζητεί από τον ΕΕΠΔ να συμπεριλάβει στην επόμενη έκθεση δραστηριοτήτων του (οικονομικό έτος 2008) κεφάλαιο το οποίο θα περιγράφει λεπτομερώς τη συνέχεια που δόθηκε κατά τη διάρκεια του έτους σε προηγούμενες αποφάσεις του Κοινοβουλίου περί απαλλαγής και θα παρέχει ενδεχομένως και τους λόγους για τους οποίους δεν ακολουθήθηκαν οι συστάσεις·

               11.

               επισημαίνει ότι, παρά τις τροποποιήσεις του δημοσιονομικού κανονισμού, οι κανόνες του για τις δημόσιες συμβάσεις εξακολουθούν να είναι ιδιαιτέρως επαχθείς για μικρότερα θεσμικά όργανα, όπως ο ΕΕΠΔ, ιδιαίτερα σε σχέση με τις προσκλήσεις υποβολής προσφορών για συμβάσεις που αφορούν σχετικά μικρά ποσά· καλεί συνεπώς την Επιτροπή — κατά την εκτέλεση των προπαρασκευαστικών εργασιών πριν από την κατάρτιση οιασδήποτε μελλοντικής πρότασης για την τροποποίηση του δημοσιονομικού κανονισμού— να προβεί σε εκτενείς διαβουλεύσεις με τον Ευρωπαίο Επόπτη Προστασίας Δεδομένων και τη γραμματεία του, προκειμένου να διασφαλιστεί ότι οι σχετικές ανησυχίες θα ληφθούν πλήρως υπόψη στο τελικό σχέδιο.

      (1)  ΕΕ L 77 της 16.3.2007.

      (2)  ΕΕ C 287 της 10.11.2008, σ. 1.

      (3)  ΕΕ C 286 της 10.11.2008, σ. 1.

      (4)  ΕΕ C 287 της 10.11.2008, σ. 111.

      (5)  ΕΕ L 248 της 16.9.2002, σ. 1.

      (6)  2005: 2,8 εκατ. ευρώ.

      (7)  ΕΕ L 136 της 31.5.1999, σ. 15.

      (8)  Κανονισμός (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου, της 25ης Μαΐου 1999, σχετικά με τις έρευνες που πραγματοποιούνται από την Ευρωπαϊκή Υπηρεσία για την Καταπολέμηση της Απάτης (OLAF) (ΕΕ L 136 της 31.5.1999, σ. 1).


Avis juridique important

|

31999D0802

1999/802/ΕΚ: Απόφαση του Συμβουλίου, της 22ας Οκτωβρίου 1999, σχετικά με την αποδοχή των τροποποιήσεων της σύμβασης για την προστασία της Μεσογείου Θαλάσσης από τη ρύπανση καθώς και του πρωτοκόλλου για την πρόληψη της ρύπανσης της Μεσογείου Θαλάσσης από τις βυθίσεις αποβλήτων που πραγματοποιούν τα πλοία και τα αεροσκάφη (σύμβαση της Βαρκελώνης)

Επίσημη Εφημερίδα αριθ. L 322 της 14/12/1999 σ. 0032 - 0043

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Οκτωβρίου 1999σχετικά με την αποδοχή των τροποποιήσεων της σύμβασης για την προστασία της Μεσογείου Θαλάσσης από τη ρύπανση καθώς και του πρωτοκόλλου για την πρόληψη της ρύπανσης της Μεσογείου Θαλάσσης από τις βυθίσεις αποβλήτων που πραγματοποιούν τα πλοία και τα αεροσκάφη (σύμβαση της Βαρκελώνης)(1999/802/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 175 παράγραφος 1 σε συνδυασμό με το άρθρο 300 παράγραφος 2 πρώτη πρόταση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) η Κοινότητα είναι συμβαλλόμενο μέρος της σύμβασης για την προστασία της Μεσογείου Θαλάσσης από τη ρύπανση(2), στο εξής καλούμενη "σύμβαση της Βαρκελώνης" και έχει επίσης συνάψει τέσσερα πρωτόκολλα τα οποία ενεκρίθησαν στο πλαίσιο της σύμβασης της Βαρκελώνης, ήτοι το πρωτόκολλο σχετικά με την πρόληψη της ρύπανσης από τις βυθίσεις αποβλήτων,(3), το πρωτόκολλο για τη συνεργασία στην καταπολέμηση της ρύπανσης από υδρογονάνθρακες και άλλες επιβλαβείς ουσίες(4), το πρωτόκολλο κατά της ρύπανσης από χερσαίες πηγές(5) και το πρωτόκολλο για τις ειδικά προστατευόμενες περιοχές(6)·(2) η Επιτροπή συμμετείχε εξ ονόματος της Κοινότητας στο πλαίσιο της ομάδας εργασίας, που συγκροτήθηκε από τα συμβαλλόμενα μέρη της σύμβασης της Βαρκελώνης, στις διαπραγματεύσεις για την αναθεώρηση της σύμβασης της Βαρκελώνης και του πρωτοκόλλου για την πρόληψη της ρύπανσης από τις βυθίσεις αποβλήτων που πραγματοποιούνται από τα σκάφη και τα αεροσκάφη, στο εξής καλούμενο "πρωτόκολλο"·(3) η Κοινότητα είναι μόνη αρμόδια να δεσμευθεί σε διεθνές επίπεδο στους τομείς που καλύπτει η σύμβαση και τα αναθεωρημένα πρωτόκολλα που εμπίπτουν στις αρμοδιότητές της·(4) βάσει του άρθρου 174 της συνθήκης, η πολιτική της Κοινότητας στον τομέα του περιβάλλοντος συμβάλλει στην επίτευξη των στόχων της διατήρησης της προστασίας και της βελτίωσης της ποιότητας του περιβάλλοντος, μεταξύ άλλων, και στην προαγωγή σε διεθνές επίπεδο των μέτρων για την αντιμετώπιση των περιφερειακών ή πλανητικών προβλημάτων του περιβάλλοντος·(5) ο τομέας εφαρμογής των τροποποιήσεων της σύμβασης της Βαρκελώνης και του πρωτοκόλλου εμπίπτει, τουλάχιστον εν μέρει, στις κοινοτικές αρμοδιότητες· η Κοινότητα έχει όντως εγκρίνει πολλές οδηγίες στον τομέα αυτό· επίσης είναι συμβαλλόμενο μέρος σε πολυάριθμες διεθνείς συμβάσεις για το θέμα αυτό και στο πλαίσιο αυτό, η Κοινότητα μεριμνά ώστε η σύναψη αυτών των διεθνών συμφωνιών να μη θίγει και να μη μεταβάλλει την εμβέλεια του ισχύοντος κοινοτικού δικαίου·(6) η προσχώρηση της Κοινότητας στη σύμβαση της Βαρκελώνης και στο πρωτόκολλο, όπως αναθεωρήθηκαν, συμβάλλει στην υλοποίηση των στόχων που καθορίζει το άρθρο 174 της συνθήκης·(7) η σύμβαση της Βαρκελώνης και το πρωτόκολλο, όπως αναθεωρήθηκαν, ενεκρίθησαν και κατατέθηκαν προς υπογραφή στα συμβαλλόμενα μέρη κατά τη διάσκεψη των πληρεξουσίων που πραγματοποιήθηκε στη Βαρκελώνη στις 9 και 10 Ιουνίου 1995·(8) η Κοινότητα υπέγραψε παράλληλα με τα κράτη μέλη την αναθεώρηση της σύμβασης της Βαρκελώνης και του πρωτοκόλλου σχετικά με την πρόληψη της ρύπανσης από τις βυθίσεις αποβλήτων που πραγματοποιούνται από τα σκάφη και τα αεροσκάφη,ΑΠΟΦΑΣΙΖΕΙ:Άρθρο 1Οι τροποποιήσεις της σύμβασης της Βαρκελώνης για την προστασία της Μεσογείου Θαλάσσης από τη ρύπανση και του πρωτοκόλλου σχετικά με την πρόληψη της ρύπανσης από τις βυθίσεις αποβλήτων που πραγματοποιούνται από τα σκάφη και τα αεροσκάφη εγκρίνονται εξ ονόματος της Κοινότητας.Το κείμενο των εν λόγω τροποποιήσεων επισυνάπτεται στην παρούσα απόφαση.Άρθρο 2Ο Πρόεδρος του Συμβουλίου εξουσιοδοτείται να κοινοποιήσει την αποδοχή εκ μέρους της Κοινότητας, των τροποποιήσεων της σύμβασης για την προστασία της Μεσογείου Θαλάσσης από τη ρύπανση και του πρωτοκόλλου σχετικά με την πρόληψη της ρύπανσης από τις βυθίσεις αποβλήτων που πραγματοποιούνται από τα σκάφη και τα αεροσκάφη, σύμφωνα με το άρθρο 16 της σύμβασης για την προστασία της Μεσογείου Θαλάσσης από τη ρύπανση(7).Άρθρο 3Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Παράγει αποτελέσματα την ημέρα της υιοθέτησής της.Λουξεμβούργο, 22 Οκτωβρίου 1999.Για το ΣυμβούλιοΟ ΠρόεδροςS. MÖNKÄRE(1) ΕΕ C 219 της 30.7.1999, σ. 186.(2) Απόφαση 77/585/ΕΟΚ, ΕΕ L 240 της 19.9.1977, σ. 1.(3) Απόφαση 77/585/ΕΟΚ, ΕΕ L 240 της 19.9.1977, σ. 1.(4) Απόφαση 81/420/ΕΟΚ, ΕΕ L 162 της 19.6.1981, σ. 4.(5) Απόφαση 83/101/ΕΟΚ, ΕΕ L 67 της 12.3.1983, σ. 1.(6) Απόφαση 84/132/ΕΟΚ, ΕΕ L 68 της 10.3.1984, σ. 36.(7) Η ημερομηνία έναρξης ισχύος των τροποποιήσεων της σύμβασης για την προστασία της Μεσογείου Θαλάσσης από τη ρύπανση και του πρωτοκόλλου, για την πρόληψη της ρύπανσης από τις βυθίσεις αποβλήτων που πραγματοποιούνται από τα σκάφη και τα αεροσκάφη, θα δημοσιευθεί στην Επίσημη Εφημερίδα των Ευρωπαϊκών Κοινοτήτων από τη Γραμματεία του Συμβουλίου της Ευρωπαϊκής Ένωσης.


title: 2014/691/EΕ: Απόφαση του Συμβουλίου, της 29ης Σεπτεμβρίου 2014 , για την τροποποίηση της απόφασης 2014/668/ΕΕ για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με την εξαίρεση των διατάξεων που αφορούν τη μεταχείριση των υπηκόων τρίτων χωρών που απασχολούνται νόμιμα ως εργαζόμενοι στο έδαφος του άλλου μέρους) και τους τίτλους IV, V, VI και VII, καθώς και τα συναφή παραρτήματα και πρωτόκολλα

text:
               3.10.2014

               EL

               Επίσημη Εφημερίδα της Ευρωπαϊκής Ένωσης

               L 289/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 29ης Σεπτεμβρίου 2014
   για την τροποποίηση της απόφασης 2014/668/ΕΕ για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με την εξαίρεση των διατάξεων που αφορούν τη μεταχείριση των υπηκόων τρίτων χωρών που απασχολούνται νόμιμα ως εργαζόμενοι στο έδαφος του άλλου μέρους) και τους τίτλους IV, V, VI και VII, καθώς και τα συναφή παραρτήματα και πρωτόκολλα

      (2014/691/EΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 23 Ιουνίου 2014 το Συμβούλιο εξέδωσε την απόφαση 2014/668/ΕΕ (1).

               (2)

               Κατόπιν διαβουλεύσεων με την ουκρανική πλευρά και στο πλαίσιο των συνολικών προσπαθειών για την πραγματοποίηση της ειρηνευτικής διαδικασίας στην Ουκρανία, η Επιτροπή πρότεινε στα κράτη μέλη να αναβάλουν έως την 31η Δεκεμβρίου 2015 την προσωρινή εφαρμογή των εμπορικών διατάξεων της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου («η συμφωνία σύνδεσης») (τίτλος IV), και ταυτόχρονα να συνεχίσουν την εφαρμογή των αυτόνομων εμπορικών μέτρων της Ένωσης υπέρ της Ουκρανίας.

               (3)

               Η προσωρινή εφαρμογή των σχετικών διατάξεων των τίτλων ΙΙΙ, IV, V, VI και VII, καθώς και των συναφών παραρτημάτων και πρωτοκόλλων της συμφωνίας σύνδεσης, θα λάβει χώρα σε στάδια. Για τους τίτλους III, V, VI και VII, καθώς και τα συναφή παραρτήματα και πρωτόκολλα, θα πραγματοποιηθεί χωρίς καθυστέρηση κοινοποίηση σύμφωνα με το άρθρο 486 της συμφωνίας σε συνδυασμό με τις διατάξεις που προβλέπονται στο άρθρο 4 της απόφασης 2014/295/ΕΕ του Συμβουλίου (2). Για τον τίτλο IV, καθώς και τα συναφή παραρτήματα και πρωτόκολλα, η κοινοποίηση θα πραγματοποιηθεί έτσι ώστε η προσωρινή εφαρμογή να παράγει αποτελέσματα από την 1η Ιανουαρίου 2016.

               (4)

               Συνεπώς, θα πρέπει να τροποποιηθεί αναλόγως η απόφαση 2014/668/ΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο άρθρο 4της απόφασης 2014/668/ΕΕ, προστίθενται οι ακόλουθες παράγραφοι:

      «Όσον αφορά τις οικείες διατάξεις των τίτλων III, V, VI και VII, καθώς και τα συναφή παραρτήματα και πρωτόκολλα, η κοινοποίηση για την προσωρινή εφαρμογή σύμφωνα με το άρθρο 486 της συμφωνίας πραγματοποιείται χωρίς καθυστέρηση.
      Όσον αφορά τις οικείες διατάξεις του τίτλου IV, καθώς και τα συναφή παραρτήματα και πρωτόκολλα, η κοινοποίηση σύμφωνα με το άρθρο 486 της συμφωνίας πραγματοποιείται ούτως ώστε η προσωρινή εφαρμογή να παράγει αποτελέσματα από την 1η Ιανουαρίου 2016.»

   Άρθρο 2
   Η παρούσα απόφαση τίθεται σε ισχύ την ημερομηνία της έκδοσής της.

      Βρυξέλλες, 29 Σεπτεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  Απόφαση 2014/668/ΕΕ του Συμβουλίου, της 23ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Ουκρανίας, αφετέρου, όσον αφορά τον τίτλο III (με εξαίρεση τις διατάξεις σχετικά με την αντιμετώπιση των υπηκόων τρίτων χωρών που απασχολούνται νομίμως ως εργαζόμενοι στο έδαφος του άλλου μέρους) και τους τίτλους IV, V, VI και VII αυτής, καθώς και τα σχετικά παραρτήματα και πρωτόκολλα (ΕΕ L 278 της 20.9.2014, σ. 1).

      (2)  Απόφαση 2014/295/ΕΕ του Συμβουλίου, της 17ης Μαρτίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους αφενός, και της Ουκρανίας αφετέρου, όσον αφορά το προοίμιο, το άρθρο 1 και τους τίτλους I, ΙΙ και VII αυτής (ΕΕ L 161 της 29.5.2014, σ. 1).